title: Kuohuva 20-luku

text: Kuohuva 20-luku () on Raoul Walshin ohjaama yhdysvaltalainen klassinen rikoselokuva vuodelta 1939. Pääosissa ovat James Cagney, Priscilla Lane, Humphrey Bogart ja Gladys George. Film noir -lajityyppiä edustavan teoksen sivuosissa ovat muiden muassa Jeffrey Lynn, Frank McHugh ja George Meeker. Käsikirjoituksesta vastasivat Jerry Wald, Richard Macaulay ja Robert Rossen, jotka kirjoittivat sen Mark Hellingerin "The World Moves On" -tarinan pohjalta. "Kuohuva 20-luku" on mustavalkoinen. Trilleri sai ensi-iltansa kotimaassaan lokakuun 23. päivänä vuonna 1939. Elokuva on Warner Bros. -yhtiön tuottama.


title: Kuohuva 20-luku

text: Orson Wellesin "Citizen Kanen" ajatellaan saaneen vaikutteita "Kuohuvasta 20-luvusta" dokumentinkaltaisten osuuksien, kuvakulmia koskevien ratkaisujen sekä kertojaäänen käyttämisen muodossa.


title: Kuohuva 20-luku

text: "Kuohuva 20-luku" perustuu salakauppias Larry Fayn elämään ja uraan.


title: Kuohuva 20-luku

text: Panama Smithin hahmo perustuu osittain näyttelijä ja yökerhoemäntä Texas Guinaniin.


title: Kuohuva 20-luku

text: Glenda Farrellin piti alun perin olla Panama Smithin roolissa. Ehdolla rooliin olivat myös Ann Sheridan ja Lee Patrick, mutta lopullisesti roolin näytteli Gladys George.


title: Kuohuva 20-luku

text: Elokuva merkitsi loppua Cagneyn gangsterielokuvien sarjalle Warnerilla. Cagney halusi monipuolistaa roolejaan eikä näytellä aina vain gangstereita. Seuraavan kerran hän näytteli gangsteria kymmenen vuotta myöhemmin elokuvassa "Valkoinen hehku" (1949).


title: Kuohuva 20-luku

text: "Kuohuva 20-luku" on viimeinen elokuva, jonka Cagney ja Bogart tekivät yhdessä. He ovat näytelleet viimeksi yhdessä elokuvissa "Likakasvoiset enkelit" (1938) ja "Oklahoman sankari" (1939).


title: Kuohuva 20-luku

text: Bogartilla on tähtikuvaansa nähden poikkeuksellinen psykopaattisen rikollisen rooli.


title: Kuohuva 20-luku

text: Kriitikko Harri-Ilmari Moilasen mukaan "Kuohuva 20-luku" on kestänyt hyvin aikaa. Syynä tähän hän pitää iskeväksi kuvailemaansa kerrontaa.


title: Melolonthinae

text: Melolonthinae on kovakuoriaisiin ("Coleoptera") lehtisarvisten ("Scarabaeidae") heimoon kuuluva alaheimo.


title: Melolonthinae

text: "Incertae Sedis" -luokitettuja "Melolonthinae"-sukuja:


title: Robert Müller

text: Robert Müller (25. kesäkuuta 1980 Rosenheim, Länsi-Saksa – 21. toukokuuta 2009 Rosenheim, Saksa) oli saksalainen jääkiekkomaalivahti.


title: Robert Müller

text: Müller pelasi koko uransa Saksan pääsarjan DEL:ssä, lukuun ottamatta kevättä 2004, jolloin hän oli lainalla EHC Baselissa, Sveitsin Nationalliga A:ssa. Müller pelasi ensimmäiset ottelunsa kaudella 1998–1999 Star Bulls Rosenheimissa, jossa pelasi vuoteen 2000. Kaudet 2000–2002 ja 2006–2007 hän pelasi Adler Mannheimissa, jossa pelasi myös kauden 2007–2008 alussa. 2002–2006 hän pelasi Krefeld Pinguinessa. Kaudella 2007–2008 hän edusti Mannheimin lisäksi myös EV Duisburgia ja Köner Haiea, jossa pelasi myös kaudella 2007–2008. Washington Capitals varasi Müllerin vuonna 2001, muttei hän pelannut NHL:ssä.


title: Robert Müller

text: Müller voitti DEL:n mestaruuden vuosina 2001 ja 2007.


title: Robert Müller

text: Müller on pelannut kahdeksat maailmanmestaruuskilpailut ja kahdet olympialaiset. Hän edusti Saksaa myös jääkiekon maailmancupissa syksyllä 2004.


title: Robert Müller

text: Müller kuoli pahalaatuiseen aivokasvaimeen toukokuussa 2009. Hän pelasi kauden 2008–2009 aikana kaksi ottelua Kölnin joukkueessa. Kölner Haie ja Adler Mannheim ovat jäädyttäneet Müllerin pelinumeron 80.


title: Bobby Vinton Sings the Big Ones

text: Bobby Vinton Sings the Big Ones on yhdysvaltalaisen laulaja Bobby Vintonin neljäs studioalbumi, joka julkaistiin vuonna 1962.


title: Bobby Vinton Sings the Big Ones

text:
Albumilla on kaksi kappaletta, jotka julkaistiin singleinä: "Rain Rain Go Away" ja "I Love You the Way You Are". Albumin kappaleista seuraavat ovat coverversioita: "I'm Getting Sentimental Over You", "Ramblin' Rose", "The Twelfth of Never", "Because of You", "Be My Love", "My Heart Cries for You", "I Remember You", "He'll Have to Go" ja "Autumn Leaves."
Albumi - Billboard (North America)
Singlet - Billboard (North America)


title: Blackstone Group

text: The Blackstone Group, L.P. () on yhdysvaltalainen julkinen pääomasijoitusyhtiö, jonka kotipaikka on New York City. Blackstonella on lisäksi puolen tusinaa muuta toimistoa Yhdysvalloissa, Euroopassa ja Aasiassa (Lontoossa, Menlo Parkissa, Mumbaissa, Hongkongissa ja Pekingissä). Yritys on kasvanut viime vuosien aikana maailmanlaajuisesti rahoitusalan suurimpien ja vaikutusvaltaisimpien joukkoon. Vuonna 2012 sen hallinnoimat asiakasvarat nousivat ennätyslukemaan 210 miljardiin dollariin.


title: Blackstone Group

text: Blackstone Group on yksi suurimmista velkavetoisten LBO-yrityskauppojen tekijöistä. Yrityksen kiinteistöliiketoiminta on ollut myös aktiivista, mikä on näkynyt useiden korkean profiilin kiinteistöhankintojen muodossa. Blackstonen merkittävimpiin ja tunnetuimpiin sijoituksiin kuuluvat Hilton Hotels Corporation, Equity Office Properties, Allied Waste, AlliedBarton, United Biscuits, Freescale Semiconductor, Nielsen Company, Legoland, Universal Studios Theme Parks, Biomet, Deutsche Telekom (4,5 %), Michaels Stores ja Travelport. Vuosina 1987–2007 Blackstone investoi yhteensä noin 20 miljardia dollaria 109 pääomasijoitustoimenpiteessä.


title: Blackstone Group

text:
Blackstonen perustivat 1985 yritysten hankinta- ja sulauttamistoimintaan keskittyneeksi investointipankiksi Peter G. Peterson ja Stephen A. Schwarzman, jotka olivat aikaisemmin työskennelleet yhdessä Lehman Brothers, Kuhn, Loeb Inc.:lla. Seuraavan kahden vuosikymmenen aikana Blackstone kehittyi yhdeksi maailman suurimmista yksityisistä pääomasijoitusyhtiöistä. Vuonna 2007 Blackstone listautui pörssiin () ja sai 4 miljardia dollaria vastineeksi hieman alle 15 prosentin osuudesta yhtiön osakekannasta. Blackstone oli yksi ensimmäisistä suurista pääomasijoitusyhtiöistä, jotka listattiin pörssiin.
Vuonna 1996 Blackstone oli mukana tapauksessa, jossa yrityksen osakas, tunnettu roskalaina-ekspertti Mikael Salovaara, joutui skandaalinkäryisesti eroamaan syytettynä olemattoman kaupan junailusta, johon oli liitetty Bucyrus-Erie Company. Salovaara oli siirtynyt 1994 Goldman Sachsilta Blackstonelle.


title: Lajos Batthyány

text: Lajos Batthyány (10. helmikuuta 1807 Pozsony, nyk. Slovakia – 6. lokakuuta 1849 Pest, Unkari) oli unkarilainen kreivi ja valtiomies. Hän toimi Unkarin vallankumouksen jälkeen pääministerinä, ja hänet teloitettiin vallankumouksen kukistuttua 1849.


title: Lajos Batthyány

text: Vuosien 1839–1840 valtiopäivillä Batthyány johti enemmistöryhmää, jota voisi luonnehtia liberaaleiksi uudistajiksi - varsinaista puoluejakoa ei vielä tunnettu. Vuoden 1848 valtiopäivillä alettiin Lajos Kossuthin johdolla vaatia Unkarille omaa hallitusta. Koska ympäri maata oli vallankumouksellista liikehdintää, keisari suostui unkarilaisten vaatimuksiin, ja Batthyány nimitettiin pääministeriksi 17. maaliskuuta.


title: Lajos Batthyány

text: Vähemmistökansallisuuksien, etenkin kroaattien kanssa syntyi pian yhteenottoja, ja Batthyányn hallitus julisti maan poikkeustilaan 12. kesäkuuta. Vaikka Wienin hallitus alkoi vaatia Unkarin itsehallinnon rajoittamista, Batthyány pyrki vielä sovintoon Wienin kanssa. Kun kroaattien joukot ylittivät Unkarin ja Kroatian rajan syyskuussa 1848, Unkarin hallitus erosi. Batthyány sai valtiopäiviltä kuitenkin tehtäväkseen muodostaa uuden hallituksen, jota keisari ei enää suostunut tunnustamaan. Tilanne kärjistyi edelleen, ja Batthyány jätti lopullisen eroanomuksensa 30. syyskuuta. Sen jälkeen Lajos Kossuth oli tosiasiassa Unkarin diktaattori, ja pian maa oli täydessä sodassa.


title: Lajos Batthyány

text: Aluksi unkarilaisilla oli sotilaallista menestystä, mutta kun Venäjän armeija liittyi sotaan itävaltalaisten rinnalle, unkarilaiset menettivät mahdollisuutensa. Unkarin armeija antautui Venäjän joukoille 13. elokuuta 1849. Unkarilaisia pidettiin kapinallisina, joten tuomiot olivat ankaria. Vallankumoushallituksen pääministeri Lajos Batthyány tuomittiin kuolemaan, ja hänet teloitettiin 6. lokakuuta. Batthyányn lisäksi teloitettiin 13 kenraalia ja toista sataa alempaa upseeria ja rivimiestä.


title: The Greatest Hits of the Golden Groups

text:
The Greatest Hits of the Golden Groups: Bobby Vinton Sings the Goodies! on Bobby Vintonin viides studio albumi, joka julkaistiin 1963.
Albumi sisältää cover kappaleita, jotka olivat hittejä vuonna 1950, seuraavilta artisteilta: the Rays, the Penguins, the Platters,
the Five Satins, Bobby Helms, Little Anthony and the Imperials, the Moonglows, Lee Andrews and the Hearts, the Heartbeats, ja
Jesse Belvin.


title: The Greatest Hits of the Golden Groups

text:
Albumin kaikki kappaleet on julkaistu uudelleen albumilla Bobby Vinton Sings the Golden Decade of Love.
Singlet - Billboard (North America)


title: Euroliiga-kausi 2003–2004

text: Euroliigakausi 2003-2004 oli neljäs ULEB-liiton järjestämä kansainvälinen koripalloturnaus. Edellisvuoden mestarina kauteen lähti FC Barcelona Bàsquet ja Final Four pelattiin Yad Eliyahu Arenassa Tel Avivissa. Kauden voitti Maccabi Tel Aviv BC. Suomalaispelaajista mukana oli Hanno Möttölä, joka edusti Skipper Bolognaa.


title: Arthur Rackham

text: Arthur Rackham (19. syyskuuta 1867 Lontoo – 6. syyskuuta 1939 Limpsfield, Surrey) oli englantilainen kuvittaja. Hänet tunnetaan useista satukuvituksistaan (mm. "Liisan seikkailut ihmemaassa") sekä Nibelungin sormuksen ja kuningas Arthurin legendojen kuvituksista.


title: Arthur Rackham

text: Rackham työskenteli nuorena toimistoapulaisena, mutta ryhtyi opiskelemaan taidekoulussa. Hän jätti konttorityöt ja siirtyi reportteriksi ja kuvittajaksi "The Westminster Budget" -lehteen. Rackhamin ensimmäiset kirjankuvitukset julkaistiin vuonna 1893, ja kirjojen kuvittamisesta tuli siitä lähtien hänen päätyönsä.


title: Unfortunate Snort

text: Unfortunate Snort on avant-garde metal -yhtye Pinkly Smoothin vuonna 2002 julkaisema debyyttialbumi. Levyllä soittaa pianoa Avenged Sevenfoldin entinen basisti Justin Meacham, joka kuitenkin jätti yhtyeen levyn jälkeen. Pinkly Smooth jäi levyn tehtyään tauolle, eikä tulevaisuuden julkaisuista ole tietoa.


title: Filip Daems

text: Filip Daems (s. 31. lokakuuta 1978 Turnhout, Belgia) on belgialainen jalkapalloilija, pelipaikaltaan puolustaja. 181 senttimetriä pitkä Daems edustaa Saksan Bundesliigassa pelaavaa Mönchengladbachia.


title: Mormonismin perhekäsitys

text: Perhe on Myöhempien Aikojen Pyhien Jeesuksen Kristuksen Kirkossa kuten yleensäkin myöhempien aikojen pyhien liikkeen yhteisöissä, paitsi yhteiskunnan, myös kirkon perusyksikkö. Perheellä on myös hengellinen merkitys. Tämä on ainakin kolmenlainen: 1) Perhe antaa jäsenilleen mahdollisuuden päästä korotukseen eli Jumalan välittömään läheisyyteen. 2) Perhe tarjoaa ihmiselle arvokkaita kokemuksia ja opetuksia, joita hän tarvitsee oppiakseen ja kehittyäkseen. 3) perhe mahdollistaa uusien lasten syntymisen. Tämä taas on mormoniteologiassa tärkeää, koska jokainen syntynyt lapsi on samalla henki, joka on saapunut tähän maailmaan koetusaikaansa varten.


title: Mormonismin perhekäsitys

text: MAP-kirkon nykyinen perhenäkemys on esitetty tiivistettynä Kirkon Perhejulistuksessa.


title: Mormonismin perhekäsitys

text: Kirkko pyrkii vahvistamaan avioliittoja ja perhesuhteita. Aviopuolisoille tarjotaan avioliittokursseja ja erilaisia mahdollisuuksia parantaa parisuhteensa laatua. Kirkon jäseniä opastetaan antamaan aikaa perheelleen. Kirkko suosittelee yhden illan, yleensä maanantai-illan, varaamista erityiseksi perheillaksi, jolloin perheenjäsenet viettävät aikaa keskenään ja joka rauhoitetaan muilta menoilta ja harrastuksilta. Kirkko on laatinut erityisiä perheiltaohjelmia, joissa perheille esitetään mahdollisuuksia keskinäiseen ajanviettoon hengellisen ohjelman ja erilaisten vapaa-ajan harrastusten merkeissä. Perheitä kehotetaan varaamaan aikaa yhteisille aterioille, viettämään keskenään juhlapyhiä ja tekemään yhdessä lomamatkoja ja retkiä. Erityisen tärkeää on MAP-kirkon mielestä perheen hengellisen elämän vaaliminen. Perheitä kehotetaan tutkimaan yhdessä pyhiä kirjoituksia, rukoilemaan yhdessä aamuin, illoin ja aterioilla sekä osallistumaan perheenä kirkon aktiviteetteihin. Toisaalta aviopuolisoita kehotetaan varaamaan aikaa myös kahdenkeskiseen yhdessäoloon parisuhteen vahvistamiseksi.


title: Mormonismin perhekäsitys

text: Kirkko tukee perheitä myös antamalla neuvoja ja opastusta ajallisissa asioissa, esimerkiksi talouden suunnittelusta. Naisten apujärjestössä, Apuyhdistyksessä, naiset voivat saada opastusta käytännön kodinhoitotyössä, esimerkiksi ruoanlaitossa. Joissain tapauksissa seurakunta voi tukea käytännössä esimerkiksi varattomia perheitä.


title: Mormonismin perhekäsitys

text: MAP-kirkko katsoo jokaisella perheenjäsenellä olevan oma roolinsa, jonka alkuperä on Jumalassa. Kirkon opetuksen mukaan maanpäälliset perheet heijastavat Taivaallista perhettä, jossa on Taivaallinen Isä, Äiti ja henkilapsia. Taivaallinen perhe antaa mallin maanpäällisille perheille, ja samalla perhe-elämä maan päällä opettaa ihmisiä elämään Taivaallisen perheen jäseninä.


title: Mormonismin perhekäsitys

text: Perheen isän kutsumuksena on toimia perheen päänä, sen huoltajana ja suojelijana. Miehen asema perheen päänä ei kuitenkaan tarkoita hänen mielivaltaista johtoaan. Miestä kehotetaan ottamaan esikuvakseen Kristuksen uhrautuva rakkaus hänen johtaessaan perhettään. Myös perheen muilla jäsenillä tulee olla sananvaltaa perheen asioihin. Isän tehtävä on pitää huolta perheen ajallisesta toimeentulosta, hyvinvoinnista ja turvallisuudesta. Isän erityinen hengellinen kutsumus on kuitenkin pappeus. Perheenisä on ennen muuta pappi omalle perheelleen. Hän johtaa perheen rukoushetkiä ja kirjoitusten tutkisteluja, rukoilee perheensä puolesta ja antaa sille papillisia siunauksia.


title: Mormonismin perhekäsitys

text: Vaimon ensisijainen kutsumus on äitiys. Hänen tulee olla hyvä perheenäiti, joka pitää huolta perheen ajallisesta hyvinvoinnista ja kodin siisteydestä sekä lasten kasvatuksesta. Tosin myös isien odotetaan osallistuvan kotitöihin ja kasvatukseen. Pienten lasten äitien työssäkäyntiä ei pidetä kirkossa hyvänä asiana, vaikka ymmärretäänkin tämän joskus olevan taloudellisesti välttämätöntä.


title: Mormonismin perhekäsitys

text: Lapset ovat MAP-kirkon opetuksessa tärkeällä sijalla. Koska maailmaan syntyvät lapset ovat mormoniteologian mukaan Taivaallisen Isän ja Äidin henkilapsia, joille vanhemmat antavat ruumiin, katsotaan vanhempien olevan vastuussa heidän kasvattamisestaan myös Taivaallisille vanhemmille. Vanhempien odotetaan pitävän huolta lasten ajallisesta hyvinvoinnista ja kasvatuksesta. Vanhempien tulee suojella lapsiaan pahalta ja opettaa heille hyvää. Erityisen tärkeää on lapsen uskonnollinen kasvatus. Lapsia tulee opettaa rukoilemaan, tutkimaan pyhiä kirjoituksia ja etsimään elämässään Jumalan johdatusta. Kirkko tukee lapsien uskonnollista kasvatusta esimerkiksi Alkeisyhdistyksen ja pyhäkoulun avulla. Lapsien odotetaan toimivan perheensä hyväksi ja tuottavan vanhemmilleen iloa ja mielihyvää.


title: Mormonismin perhekäsitys

text: MAP-kirkon perhemallia voidaan siis pitää sangen perinteisenä. Toisaalta käytännön perhemalleihin vaikuttaa tietysti ympäröivä yhteiskunta ja sen arvotukset. Esimerkiksi naisten rooli perheissä on länsimaissa muuttunut viime vuosikymmeninä selvästi tasa-arvoisempaan suuntaan.


title: Mormonismin perhekäsitys

text: Koska MAP-kirkko haluaa puolustaa perinteistä ydinperhettä, se on asettunut vastustamaan esimerkiksi avosuhteiden lisääntymistä. Kirkko vastustaa myös johdonmukaisesti samaa sukupuolta olevien parien liittoja.


title: Richard Sykes

text: Sir Richard Sykes (1921 – 22. maaliskuuta 1979) oli brittiläinen diplomaatti. Hän toimi vuodesta 1977 Yhdistyneen kuningaskunnan suurlähettiläänä Alankomaissa. Hän kuoli vuonna 1979 salamurhan uhrina, kun hänet ja hänen palvelijansa, 19-vuotias Karel Straub ammuttiin Haagissa. Tekoon syyllisiksi paljastuivat IRA:n jäsenet. Sykes ei ollut joutunut ennen kuolemaansa uhkausten kohteeksi.


title: Richard Sykes

text: Sykes teki raportin brittiläisten diplomaattien turvallisuudesta vuonna 1976 tapahtuneen Christopher Ewart-Biggsin murhan jälkeen.


title: Richard Sykes

text: Ennen lähtemistään Alankomaihin Sykes oli työskennellyt muun muassa Kuubassa ja Yhdysvalloissa, joista Kuubassa suurlähettiläänä (1970–1972). Kotimaassaan hän toimi Foreign and Commonwealth Officessa vara-alivaltiosihteerinä. Sykes oli toisen maailmansodan veteraani, joka palkittiin Military Crossilla ja Croix de Guerrella.


title: Tampereen Urheilijat -38

text: Tampereen Urheilijat -38 (TU-38) on tamperelainen vuonna 1938 perustettu urheiluseura. Seuran päälaji on yleisurheilu ja muita lajeja ovat hiihto, lentopallo, suunnistus ja tennis. Seuran tunnettuja edustajia ovat Sinikka Keskitalo ja Aleksi Tammentie.


title: Tampereen Urheilijat -38

text: Lentopallon miesten SM-sarjassa seura pelasi 1965–1966.


title: Tampereen Urheilijat -38

text: Pyynikki-juoksun seura on järjestänyt keväisin vuodesta 1973 lähtien.


title: Pyynikki-juoksu

text: Pyynikki-juoksu on juoksukilpailu, jonka järjestää vuosittain Tampereen Urheilijat -38. Vuonna 2017 Pyynikki-juoksu järjestettiin 30. huhtikuuta. Pyynikki-juoksun lähtö ja maali ovat Ratinassa. Reitti kulkee Laukonsillan kautta kohti Pyynikkiä. Pyynikissä reitin varrella ovat muun muassa Pyynikin kesäteatteri, Varalan urheiluopisto ja Pyynikin näkötorni.


title: Pyynikki-juoksu

text: Pyynikki-juoksun miesten ja naisten kilpasarjan ovat voittaneet:


title: Tofaş

text: Tofaş, virallisesti Tofaş Türk Otomobil Fabrikasi A.Ş., on turkkilainen autonvalmistaja. Sen pääkonttori sijaitsee Istanbulissa ja tehdas Bursassa. Se valmistaa lisenssillä Fiatin malleja sekä joitakin paikallisesti suunniteltuja malleja. Tofaşin suurimmat omistajat ovat Fiat Chrysler Automobiles ja Koç, jotka kumpikin omistavat yhtiöstä 37.8%.


title: Tofaş

text: Ensimmäinen Tofaş-malli oli lisenssillä valmistettu Fiat 124, joka sai nimen Tofaş Murat 124. Sen korvasivat Fiat 131:stä muunnellut mallit Murat 131, Şahin, Dogan ja Kartal. Tofaşin malleja valmistaa myös Egyptin valtion omistama Nasr. Nykyisin Tofaş valmistaa Fiatin malleja sekä kotimaan- että vientimarkkinoille.


title: Oppi kirkosta (mormonismi)

text: Myöhempien aikojen pyhien liikkeen teologian mukaan Jeesus Kristus perusti maan päällä ollessaan kirkon, jonka johtoon hän asetti kaksitoista apostolia ja uskoi sille evankeliumin täyteyden. Mormoniteologian käsityksen mukaan Kristuksen perustama kirkko kuitenkin luopui sen haltuun uskotusta totuudesta. Kirkon johtoon nousi palkattu pappisluokka, jolla ei kuitenkaan ollut niitä pappeuden valtuuksia, jotka Kristus oli kirkon johtamiseksi antanut. Kirkko sumensi Jumalan sanan ottamalla Raamatusta pois tärkeitä osia ja opetuksia. Se omaksui evankeliumin kanssa ristiriidassa olevia oppeja, kuten kolminaisuusopin, ja luopui alkukristillisyyteen kuuluneista opetuksista, kuten sijaistoimituksista kuolleiden puolesta. Tätä Kristuksen perustaman kirkon luopumista totuudesta kutsutaan mormoniteologiassa "suureksi luopumukseksi".


title: Oppi kirkosta (mormonismi)

text: Mormoniteologian mukaan Kristuksen perustama alkuperäinen kristinusko turmeltui ja katosi maan päältä. Sen mukaan kaikissa kristillisissä kirkoissa ja yhteisöissä on hyvää, totuuden siemeniä ja osasia Kristuksen evankeliumista, mutta yksikään niistä ei opeta sitä oikein. Tämä koskee sekä katolista että protestanttista kristillisyyttä. Kristuksen perustama kirkko katosi siis maan päältä, eivätkä ihmiset voineet perustaa sitä uudelleen ilman valtuutta eli pappeutta ja suoraa ilmoitusta Jumalalta.


title: Oppi kirkosta (mormonismi)

text: Mormonismin käsityksen mukaan Kristuksen kirkko palauettiin maan päälle 1820- ja 1830-luvulla. Kirkko palautettiin joukolla ilmestyksiä, joista ensimmäinen, nk. Ensimmäinen näky annettiin Joseph Smithille 1820. Siinä Jumala kertoi nuorelle Josephille, että kaikki maan päällä olevat kirkot olivat väärässä ja kauhistus Jumalan silmien edessä. Seuraavina vuosina Smith ja osa hänen läheisistään, kuten Oliver Cowdery, näkivät kertomansa mukaan useita näkyjä, joissa Jeesus Kristus, Elia, Johannes kastaja, Pietari, Johannes ja Jaakob ilmestyivät heille ja palauttivat heille maan päältä kadonneet pappeuden valtuudet sekä opettivat useita uskonnollisia totuuksia. Palautuksen keskeinen tapahtuma oli Kristuksen kirkon perustaminen 6. huhtikuuta 1830. Palautus jatkui temppelitoimitusten ilmoittamisella ja kirkon täydellisempänä järjestämisenä organisaationeen ja ohjelmineen. Luvatun palautuksen ja ns. aikojen täyttymisen armotalouden voidaan katsoa täysin tapahtuneen kun Kristuksen toinen tuleminen aloittaa tuhatvuotisen rauhan ajan.


title: Oppi kirkosta (mormonismi)

text: Myöhempien Aikojen Pyhien Jeesuksen Kristuksen Kirkko samoin kuin muutkin mormonistiset ryhmittymät katsovat olevansa tuolloin perustetun kirkon legitiimejä seuraajia ja näin ollen edustavansa Jumalan kirkkoa maan päällä. MAP-kirkon käsityksen mukaan se on Kristuksen oikea kirkko, koska sillä on sama järjestys, sama pappeuden valtuus ja sama evankeliumi kuin Kristuksen aikoinaan perustamalla kirkolla. Sen mukaan kirkon tunnusmerkki on ennen muuta kirkon järjestys, joka on Uuden testamentin mallin mukainen. Kirkon johdossa on Myöhempien aikojen pyhien Jeesuksen Kristuksen kirkon presidentti, ensimmäinen presidenttikunta ja kahdentoista apostolin koorum. Kirkolla on myös palautettu pappeus, sekä alempi Aaronin pappeus että ylempi Melkisedekin pappeus että niiden mukaiset valtuudet, esimerkiksi valtuus kastaa. Tärkeänä kirkon tunnusmerkkinä pidetään myös sitä, että Jumala johtaa kirkkoa elävän profeetan eli kirkon presidentin kautta.


title: Kaisa Ursinus

text: Kaisa Marja-Leena Ursinus (s. 24. huhtikuuta 1947 Mikkelin maalaiskunta) on suomalainen näyttelijä, joka työskentelee Joensuun kaupunginteatterissa. Ursinus on esiintynyt muun muassa Kreetta Onkelin kirjoittamassa "Iloinen talo" -televisiosarjassa ja Markku Pölösen ohjaamassa "Karjalan kunnailla" -televisiosarjassa.


title: Sōsei no Aquarion

text: Sōsei no Aquarion () on Satelight-studion tuottama japanilainen 26-osainen sci-fi-animesarja, jota esitettiin alun perin vuonna 2005.


title: Sōsei no Aquarion

text: Kaukaisessa tulevaisuudessa ihmiskunta on jälleen kerran kohtaamassa "Varjoenkeleiden" uhan. Taianomaiset olennot jotka ovat palanneet 12 000 vuoden jälkeen, hyökkäävät ihmisten kaupunkeihin ja sieppaavat asunnottomat imetäkseen heidän energiansa. Taistellakseen olentoja vastaan ihmiset kokoavat ryhmän nuorikaisia, joilla on erikoiskykyjä ja opettavat heitä lentämään vektori-koneilla. Kolmella muinaisella aluksella, jotka yhdistettynä muodostavat ihmiskunnan äärimmäisen aseen "Aquarionin". Sarjan tarina keskittyy pääasiassa päähahmoon Apolloon, jonka huhutaan olevan uudesti syntynyt Apolonius; entinen varjoenkeli, joka taisteli omia vastaan suojellakseen ihmiskuntaa.


title: Damien Renard

text: Damien Renard (s. 20. helmikuuta 1980) on ranskalainen suunnistaja. Seuratasolla hän edustaa norjalaista Kristiansand OK:ta. Vuoteen 2007 saakka hän edusti ruotsalaista OK Denselniä.


title: Damien Renard

text: Renard voitti Park World Tourin osakilpailun vuonna 2002 Materassa Italiassa. Samana vuonna hän voitti maailmancupin osakilpailun sprintissä. Aichin MM-kilpailuissa 2005 Renard voitti viestihopeaa joukkuetovereinaan François Gonon ja Thierry Gueorgiou. Otepään EM-kilpailuissa 2006 hän voitti hopeaa viestissä.


title: Damien Renard

text: Renard voitti Jukolan viestin vuonna 2009 Kristiansand OK:n joukkueessa. Tiomilan hän voitti vuonna 2008.


title: MAO-estäjät

text: MAO-estäjät eli monoamiinioksidaasiestäjät tai monoamiinioksidaasi-inhibiittorit tai MAO-inhibiittorit (MAOI, ) estävät monoamiinivälittäjäaineiden metabolisoitumisesta vastuussa olevien monoamiinioksidaasi-entsyymien toimintaa. Niitä käytetään lääkkeenä muun muassa masennuksen hoidossa. Koska MAO-estäjät estävät monoamiinien (kuten serotoniinin, noradrenaliiniin ja dopamiiniin) metabolisoitumista, lisäävät MAO-estäjät näiden määrää synapseissa.


title: MAO-estäjät

text: Kuten serotoniinin takaisinimeytymisen estäjätkin, MAO-estäjät toimivat serotoniinin määrää lisäävästi. Kuitenkin toisin kuin SSRI-lääkkeillä, MAO-estäjien määrä on riippuvainen serotoniinista. Täten serotoniinia lisäävien kemikaalien kuten MDMA:n käyttö yhdessä MAO-estäjien kanssa saattaa aiheuttaa jopa kuolettavan serotoniinioireyhtymän. Tästäkin syystä johtuen on muiden antidepressanttien käyttö vasta-aiheista yhdessä minkään MAO-estäjän kanssa. Yleensä masennuslääkkeitä saatetaan käyttää yhdessä, mutta tästä tekevät MAOI:t ehdottoman poikkeuksen. Muidenkin monoamiinien vapautumista lisäävien ja takaisinottoa estävien aineiden käyttöä on vältettävä, koska liian suureksi kohonneet välittäjäainemäärät voivat johtaa serotoniinioireyhtymän lisäksi hypertensiiviseen kriisiin.


title: MAO-estäjät

text: Masennuslääkkeenä käytetään monoamiinioksidaasientsyymin A-tyypin estäjiä. Suomessa rekisteröityjä MAO-A -estäjiä on moklobemidi, jota myydään tuotenimillä "Aurorix" ja "Moclobemide Ratiopharm." Moklobemidi on ollut käytössä maassamme pitkään, ja Suomessa se tuli käyttöön 1970-luvun lopulla. Aikaisemmin käytettiin epäselektiivisiä MAO:n salpaajia, kuten iproniatsidi, "Marsilid" sekä nialamidi, "Niamid".


title: MAO-estäjät

text: MAO-B-estäjiä, esimerkiksi selegiliini ja rasagiliinia, käytetään Parkinsonin taudin hoidossa. Vuodesta 2006 MAO-B-estäjiä on käytetty Yhdysvalloissa myös masennuksen hoitoon.


title: MAO-estäjät

text: Tupakka on luonnollinen, epäselektiivinen monoamiinioksidaasiestäjä sen sisältämien beta-Karboliinien takia. Positroniemissiotomografialla tehty tutkimus osoittaa tupakoijien MAO-A aktiivisuuden olevan 30% heikentynyt ja MAO-B aktiivisuuden 40% heikentynyt.


title: MAO-estäjät

text: MAO-A:n toiminta voi olla myös geneettisesti heikompaa.


title: MAO-estäjät

text: Ensimmäisen sukupolven palautumattomilla MAO-estäjillä oli ruokavaliorajoituksia runsaasti tyramiinia sisältävien ruoka-aineiden, kuten kypsytettyjen juustojen ja punaviinin, osalta. Moklobemidin yhteisvaikutusta tyramiinin kanssa pidetään mitättömänä, eikä ruokavaliorajoituksiin ole aihetta. Hypertensiivistä vaikutusta saattaa silti esiintyä kliinisesti merkittävänä epätavanomaisen suurilla, yli 900 mg vuorokausiannoksilla tai jos tyramiinipitoista ruokaa syödään suuria määriä ja etenkin jos henkilö kärsii verenpainetaudista.


title: Kreetan valtio

text: Kreetan valtio () oli Välimerellä sijaitsevalle Kreetan saarelle vuonna 1898 perustettu autonominen tasavalta, joka kuului Osmanien valtakuntaan. Vuonna 1913 Kreetan valtio liitettiin Kreikkaan.


title: Kreetan valtio

text:
Kreikka itsenäistyi Osmanien valtakunnasta vuonna 1821, mutta Kreeta jäi edelleen osaksi valtakuntaa. Kreetalaiset järjestivät usein kapinoita osmanivaltaa vastaan ja painostivat Ateenaa tulemaan apuun. Vuoden 1866 kapinan johtomiehet alkoivat vaatia "énosista" eli liittoa Kreikan kanssa. Kreikkalaiset ympäri maailmaa alkoivat kerätä rahaa aseita varten, ja saarelle alkoi saapua vapaaehtoisjoukkoja. Kreetalaiset jäivät kuitenkin yksin, sillä suurvallat painostivat Kreikan luopumaan kreetalaiskapinallisten tukemisesta.
Vuonna 1898 suurvallat kuitenkin taipuivat ja vaativat osmaneja myöntämään Kreetalle itsehallinnon. Kreeta oli yhä nimellisesti osa Osmanien valtakuntaa, mutta se jaettiin neljään miehitysalueeseen Ranskan, Italian, Venäjän ja Britannian kesken. Suurvallat pakottivat osmanit hyväksymään valtion ylikomissaariksi Kreikan kuninkaan Yrjö I:n pojan Kreikan prinssin Yrjön.


title: Kreetan valtio

text: Ylikomissaari prinssi Yrjö muodosti Kreetaa hallinneen kreetalaisista ja osmaneista koostuneen neuvoston. Muutaman vuoden kuluttua kreetalaiset alkoivat vaatia "énosista" Kreikan kanssa, ja saarta uhkasi kapina. Kreetaa hallinneeseen neuvostoon kuului kreetalaispoliitikko Elefthérios Venizélos, joka nousi "énosikseen" tähtäävän liikkeen johtoon. Venizélos kutsui koolle vallankumousneuvoston vuonna 1905. Se oli laiton ja se hajotettiin. Venizéloksella oli kuitenkin niin suuri kannatus, että tilanne johti prinssi Yrjön eronpyyntöön vuonna 1906. Prinssi Yrjön jälkeen Kreetan valtion ylikomissaariksi nousi Aléxandros Zaḯmis.


title: Kreetan valtio

text: Kreetaa hallinnut neuvosto julisti vuonna 1908 saaren olevan Kreikan kanssa liitossa. Venizéloksesta tuli Kreikan pääministeri vuonna 1910, ja "énosis" Kreikan kanssa saavutettiin lopulta hänen johdollaan vuonna 1913.


title: Trevor Brooking

text: Trevor David Brooking (s. 2. lokakuuta 1948 Barking, Lontoo) on englantilainen huippujalkapalloilija, joka on sittemmin ryhtynyt valmentajaksi ja kommentaattoriksi.


title: Trevor Brooking

text: Brooking yhdistetään ennen kaikkea West Ham Unitediin, jota hän edusti hyökkäävänä keskikenttäpelaajana ja keskushyökkääjänä vuodesta 1967 vuoteen 1984. Numerolla 10 pelannut Brooking teki 103 maalia 636 ottelussa. Hän voitti FA Cupin kahdesti: 1975 ja 1980.


title: Trevor Brooking

text: Brooking edusti Englannin maajoukkuetta 47 kertaa ja teki 5 maalia vuosina 1974–1982. Arvokisoissa hän esiintyi kahdesti: Euroopan-mestaruuskisoissa 1980 ja MM-kisoissa 1982.


title: Trevor Brooking

text: CBE-arvonsa ansiosta hän saa käyttää myös nimeä Sir Trevor David Brooking. Brooking on naimisissa Säynätsalosta kotoisin olevan Hilkka Brookingin (o.s. Helakorpi) kanssa.


title: Abu Hafs Omar

text: Abu Hafs Omar oli islaminuskoinen barbareskimerirosvo, joka oli pääasiassa aktiivinen vuosien 816 ja 827 välillä. Abu Hafs osallistui 800-luvun alkupuolella Espanjan Córdobassa kapinaan, joka epäonnistui. Tämän jälkeen hän pakeni Egyptin Aleksandriaan mukanaan joukko kapinallisia. Aleksandriassa ryhmä aikoi hyötyä paikallisista levottomuuksista. Ryhmä valitsi Abu Hafsin johtajakseen, jonka johdolla otti Aleksandrian hallintaansa vuonna 816.


title: Abu Hafs Omar

text: Ryhmä lähti Aleksandriasta Kreetan saarelle myöhemmin pakon edessä. Kreetalla he rantautuivat maihin saaren etelärannikolla, Messaránlahdella sijaitsevalla Kahraxin niemellä. Etelärannikolta ryhmä siirtyi Abu Hafsin johdolla kohti pohjoisrannikkoa. Noin vuonna 824 ryhmä valtasi Kreetan Bysantilta. Merirosvot kehittivät saaresta orjamarkkina-alueen, merirosvojen tukikohdan sekä tuhosivat kirkkoja.


title: Justus Ripatti (poliitikko)

text: Justus Ripatti () oli suomalainen poliitikko.


title: Justus Ripatti (poliitikko)

text: Ripatti toimi Suomalaisen puolueen kansanedustajana kahteen otteeseen, toukokuusta 1907 heinäkuuhun 1908 ja maaliskuusta 1910 tammikuuhun 1912. Hän oli eduskunnan kunnallisvaliokunnan, maatalousvaliokunnan ja työväenasiainvaliokunnan jäsen. Hänet valittiin kansanedustajaksi kolmissa vaaleissa, 1907, 1910 ja 1911, Mikkelin läänin vaalipiiristä. Ripatti kuoli kesken vaalikauden 16. tammikuuta 1912, 48-vuotiaana, ja hänen seuraajakseen eduskuntaan tuli Kalle Vuorinen.


title: Justus Ripatti (poliitikko)

text: Ripatti oli varsinaiselta ammatiltaan maanviljelijä, jona hän toimi synnyinkunnassaan Hirvensalmella. Kansanedustajuuden lisäksi hän vaikutti poliittisella urallaan Hirvensalmen kunnallispolitiikassa. Hän toimi kunnan kunnallislautakunnan ja kuntakokouksen jäsenenä sekä molempien puheenjohtajana.


title: Justus Ripatti (poliitikko)

text: Ripatin vanhemmat olivat siltavouti Otto Ripatti ja Helena Ruhanen. Hän oli kolmesti naimisissa. Hänen ensimmäinen puolisonsa oli Helena Ukkonen, jonka kanssa hän avioitui vuonna 1885, ja joka kuoli vuonna 1890. Vuosina 1891–1894 hän oli aviossa Elina Augustintyttären kanssa, josta hän erosi. Kolmannen puolisonsa Amanda Pöyryn kanssa Ripatti avioitui vuonna 1895.


title: Auto 54, kuuluuko?

text: Auto 54, kuuluuko? (alkuperäiseltä nimeltään "Car 54, Where Are You") on yhdysvaltalainen tilannekomediasarja, joka pyöri NBC-kanavalla vuosina 1961–1963. Sarjan päähenkilöinä olivat Fred Gwynnen ja Joe E. Rossin esittämät täysin erilaiset poliisit.


title: Auto 54, kuuluuko?

text: Samanniminen elokuva tehtiin vuonna 1994. Elokuva oli taloudellisesti floppi ja sai kriitikoilta huonot arvoasanat.


title: Copa do Brasil

text: Copa do Brasil on brasilialainen miesten pääsarjajoukkueille tarkoitettu jalkapallokilpailu.


title: Copa do Brasil

text: Voittajajoukkue saa rahapalkinnon (R$ 1 200 000 ~ US$ 600 000).


title: Copa do Brasil

text: Ensimmäisen kerran Copa do Brasil järjestettiin vuonna 1989.


title: Copa do Brasil

text: Turnaus pelataan kaksiosaisena pudotuspelinä. Kuitenkin kahdella ensimmäisellä kierroksella vierasjoukkue pääsee suoraan suraavalle kierrokselle jos, vierasjoukkue voittaa kotijoukkueen vähintään kahdella maalilla. Cupissa on käytetty vierasmaalisääntöä joka, on epätavallista muihin Etelä-Amerikan kilpailuihin. Esimerkiksi Copa Libertadoresiin sääntö tuli käyttöön vasta 2005.


title: Copa do Brasil

text: Cup antaa kilpailun voittajalle suoran pääsyn seuraavan kauden Copa Libertadoresiin niiden seurojen kanssa jotka pääsevät kilpailuun sarjasijoituksensa perusteella.


title: Copa do Brasil

text: Seurat jotka osallistuvat Etelä-Amerikan seurajoukkueiden ykköskilpailuun eli Copa Libertadoresiin eivät voi osallistua Brasilian cupiin. Näin ollen mikään joukkue ei voi voittaa cupia kahtena vuotena peräkkäin.


title: Ema Saikō

text: Ema Saikō (, 1787 Ōgaki, Mino, Japani – 1861) oli japanilainen kuvataiteilija, kalligrafi ja runoilija, joka kuvasi runoissaan luonnonilmiöitä taiteilijan tarkkuudella ja kirjoitti filosofisesti ihmiselämän riemuista ja murheista.


title: Ema Saikō

text: Lääkärin tytär Saikō asui koko ikänsä syntymäkaupungissaan Ōgakin linnakaupungissa. Säilyneet runonsa hän kirjoitti kiinaksi ja käytti kiinalais-japanilaiseen tapaan nimimerkkiä, taiteilijanimeä Shōmu (), ”Xiangvirran uni”. Nimi viittaa Kiinan vanhaan historiaan ja tarustoon, mutta toisaalta se viittaa myös bambuihin, jotka olivat hänen tussimaalaustensa ja runojensa lempiaihe. Hän sai syntyessään nimen Tao () 'sävyisä', 'tyyni', 'joustava'. Lisänimi Ryokugyoku merkitsee ”vihreää jalokiveä”, ja hänen myöhemmin omaksumansa lisänimi Saikō, jolla hänet tunnetaan, tarkoittaa ”hentoa tuoksua”.


title: Ema Saikō

text: Saikōn varhaisin tussimaalaus "Varpusia bambunoksalla" on vuodelta 1791. Varhaisimman säilyneen runonsa hän on päivännyt 1814. Kokoelmassa "Tunteeni eivät ole tuhkaa" on kolmesataa hänen suomennettua runoaan.


title: Ema Saikō

text: Saikōta on alettu niin idässä kuin lännessäkin viime vuosikymmeninä nostaa esimodernin Japanin merkittävien runoilijoiden joukkoon. Kritiikin kiinnostuksen katsotaan kuitenkin liittyvän saumattomasti siihen huomioon, joka kohdistuu hänen asemaansa miesten määrittelemässä maailmassa ja miehisen kirjallisuudenlajin edustajana. Hänen osallistumisensa Edo-kauden loppupuolen miehisiin "bunjin"-piireihin liittyneenä ”naiselliseen” herkkyyteen on arveltu synnyttäneen poikkeuksellisen äänen, joka tulkitsi stereotyyppistä miehistä "kanshi"-maailmaa uudella tavalla.


title: Ema Saikō

text: Kiinalaisen runouden tuntijan Paul Rouzerin mukaan Saikōn saavutuksia ei kuitenkaan pidä rajoittaa vain sukupuoleen liittyviin ansioihin, sillä siten halveksitaan paitsi hänen monipuolisuuttaan mutta myös hänen työnsä perimmäistä merkitystä. Rouzerin mukaan Saikō kyllä tunsi ne kirjalliset perinteet, jotka sanelivat erilaiset sopivaisuussäännöt miehille ja naisille, mutta ei tuntenut tarvetta noudattaa niitä eikä ilmaista itseään niiden kautta. Lisäksi Saikō suhtautui kriittisesti, ehkä pilkallisestikin kiinalaiseen ”naisrunoilijan” perinteeseen, joka itse asiassa pyrki vahvistamaan naisen kirjoittamisen oletettua ”omaelämäkerrallisuutta” ja ”puhtautta”. Saikō oli todellisuudessa kokeilija, joka leikittelee kiinalaisilla ja japanilaisilla runon kielikuvilla sallimatta niiden kuitenkaan määrätä ominaislaatuaan.


title: Sellaista ei tapahdu täällä

text: Sellaista ei tapahdu täällä () on Ingmar Bergmanin ohjaama vakoiluelokuva, joka sai ensi-iltansa Ruotsissa 23. lokakuuta 1950. Elokuvaa levitettiin kansainvälisesti, mutta myöhemmin ohjaaja veti sen pois teattereista ja asetti sen esityskieltoon. Käsikirjoitus perustui norjalaisen kirjailijan Waldemar Brøggerin kirjaan "Løpet av tolv timer".


title: Sellaista ei tapahdu täällä

text: Bergman ei ollut tyytyväinen elokuvaan, jota hän oli lähtenyt tekemään lähinnä taloudellisista syistä. Tuotantoyhtiö oli jo etukäteen päättänyt viedä elokuvan ulkomaanlevitykseen ja pakotti päänäyttelijöiksi Signe Hasson ja Alf Kjellinin.


title: Sellaista ei tapahdu täällä

text: Elokuva sai pääosin huonot arvostelut lehdistöltä. Tukholmalainen "Robin Hood" -nimimerkillä kirjoittanut arvostelija epäili elokuvan olevan satiiri tai vitsi. Bergman yhtyi kritiikkiin ja kertoi myöhemmin haastattelussa, että "Sellaista ei tapahdu täällä" oli "Kosketuksen" ohella hänen huonoin elokuvansa.


title: Heikki Repo (poliitikko)

text: Heikki Repo () oli suomalainen poliitikko. Hän toimi Suomalaisen puolueen ja Kansallisen Kokoomuksen kansanedustajana.


title: Heikki Repo (poliitikko)

text: Viipurin läänin itäistä vaalipiiriä edustanut Repo toimi kansanedustajana neljään otteeseen, toukokuusta 1907 heinäkuuhun 1908, kesäkuusta 1909 tammikuuhun 1911, huhtikuusta lokakuuhun 1917 ja helmikuusta maaliskuuhun 1919. 6. helmikuuta 1919 hän tuli eduskuntaan vuonna 1918 vangitun Jukka Tuomikosken (Sdp) tilalle. Eduskunnan valiokunnista hän vaikutti lakivaliokunnassa, pankkivaliokunnassa, perustuslakivaliokunnassa ja suuressa valiokunnassa. Repo toimi poliittisella urallaan myös muun muassa Parikkalan kunnallispolitiikassa, kunnan kuntakokouksen ja sittemmin kunnanvaltuuston jäsenenä sekä molempien puheenjohtajana, presidentin valitsijamiehenä 1925 sekä Suomalaisen puolueen ja sittemmin Kansallisen Kokoomuksen puoluevaltuutettuna.


title: Heikki Repo (poliitikko)

text: Repo oli maanviljelijä, jona hän toimi synnyinkunnassaan Parikkalassa, ja pankinjohtaja. Hän työskenteli Parikkalan Säästöpankin kamreerina vuosina 1918–1923 ja Kansallis-Osake-Pankin Parikkalan konttorin johtajana vuosina 1923–1931. Ennen pankkiuraansa hän työskenteli postinkuljettajana 1890–1906, Parikkalan paloapuyhdistyksen toimitusjohtajana 1908–1917 ja Parikkala-lehden päätoimittajana 1910. Hän toimi myös Parikkalan kirkonisäntänä kahdenkymmenen vuoden ajan, vuosina 1904–1924. Revolle myönnettiin taloustirehtöörin arvonimi vuonna 1919.


title: Heikki Repo (poliitikko)

text: Revon vanhemmat olivat jahtivouti Henrik ”Heikki” Repo ja Helena Jääskeläinen. Hänen puolisonsa oli Miina Mykkänen (ent. Kask), jonka kanssa hän avioitui vuonna 1917. Heikki Repo kuoli heinäkuussa 1931, 60-vuotiaana.


title: Takfir

text: Takfir () on islamissa käsite, joka tarkoittaa uskonnollisen yhteisön jäsenen julistamista "kafiriksi" eli uskottomaksi. Se on erityisesti ääri-islamilaisten käytössä, koska šarian mukaan muslimit eivät saa sotia toisiaan vastaan, mutta sota uskottomia vastaan on sallittua. Usein tämä oikeus katsotaan kuitenkin olevan vain Jumalalla. Käytäntö juontaa juurensa islamin alkuaikoihin, joskin se on pääosin määritelty vasta 1800-luvulla Iranissa. Nykyisin takfiria käyttävät pääasiassa sunnimuslimit. Takfirin julistamiseen ei ole vakiintunutta käytäntöä. Äärimmilleen se ovat vieneet islamin varhaisessa historiassa sen ensimmäinen lahko kharijiitit, joiden näkemyksen mukaan jokainen syntiä tehnyt on "kafir".


title: Lunar Reconnaissance Orbiter

text: Lunar Reconnaissance Orbiter (LRO) on yhdysvaltalainen kuuluotain. Luotain laukaistiin 19. kesäkuuta 2009 kello 0.32 Suomen aikaa (18. kesäkuuta kello 21.32 UTC) Cape Canaveral Air Force Stationista, Floridasta, ja se asettui Kuuta kiertävälle radalle. Suomen aikaan radalle asettuminen tapahtui 23. kesäkuuta 2009 kello 13.30. LRO jää kiertämään ja kartoittamaan Kuuta. LRO:n kiertorata on 30–70 km naparata, pidennetyllä lennolla 30–216 km. Luotaimen massa on 1 846 kg.


title: Lunar Reconnaissance Orbiter

text: Atlas V -kantoraketilla laukaistiin LRO:n lisäksi myös toinen luotain, "Lunar CRater Observation and Sensing Satellite (LCROSS)". Kantoraketin ylempi rakettivaihe törmäytettiin Kuun kraatteriin ja LCROSSin tarkoituksena on havaita mahdollista vettä kantoraketin iskusta aiheutuneesta pölypilvestä. 23. kesäkuuta 2009 LCROSS suoritti Kuun ohilennon. Itse LCROSS-luotain törmäytettiin Kuun Cabeus-kraatteriin 9. lokakuuta 2009.


title: Lunar Reconnaissance Orbiter

text: LRO:n laukaisu on ensimmäinen kerta, jolloin toteutetaan Yhdysvaltain entisen presidentin George W. Bushin 14. tammikuuta 2004 julkituomaa uutta Yhdysvaltain avaruuspolitiikkaa "Vision for Space Exploration"ia. Uuden avaruuspolitiikan yhtenä painopistealueena on juuri Kuun tutkiminen automaattiluotainten ("Robotic Spacecraft") avulla ja valmistella myöhempää miehitettyä kuulentoa ja Mars-lentoja. Lento on ensimmäinen askel NASAn pyrkimyksessä tehdä miehitetty kuulento ennen vuotta 2020. Lento on NASAn ensimmäinen kuulento sitten vuoden 1998 Lunar Prospectorin.


title: Lunar Reconnaissance Orbiter

text: LRO ja LCROSS ovat NASAn "Lunar Precursor Robotic Program (LPRP)" -ohjelman ensimmäiset lennot. Ohjelman tarkoitus on käyttää automaattiluotaimia miehitetyn kuulennon valmistelua ja tukemista varten. LRO:n on tarkoitus kiertää Kuuta vuoden ajan Kuun napoja kiertävällä radalla ja ottaa Kuusta tähän asti tarkimpia kuvia yksityiskohtaisten kuukarttojen (resoluutio korkeintaan 0,5 m) valmistamista varten.


title: Lunar Reconnaissance Orbiter

text: LRO:n tehtävänä on etsiä tulevien miehitettyjen lentojen turvallisia laskeutumispaikkoja, kartoittaa Kuun resursseja (esimerkiksi tutkia napa-alueilta mahdollisesti löytyviä vesijään esiintymiä ja napojen valaistusolosuhteita) sekä tutkia Kuun kiertoradan avaruussäteilyn ominaisuuksia. Mahdollinen lennon toiminta-ajan pidennys aina viiteen vuoteen asti voisi käyttää luotainta esimerkiksi tulevien Kuun pinnalle pehmeästi laskeutuvien luotainten (laskeutumisluotainten, kuten esimerkiksi kuukulkijan) tietoliikenteen linkkiasemana.


title: Lunar Reconnaissance Orbiter

text: Luotainten mittalaitteet tutkivat erityisesti vesijään mahdollista esiintymistä. Kuun napa-alueilla katsotaan olevan parhaat olosuhteet vesijään löytymiseen sillä suoralta auringonvalolta syrjässä olevat napa-alueet ovat Kuun kylmimpiä kohtia (keskimäärin –223 °C), riittävän kylmiä vangitsemaan vesijäätä.


title: Lunar Reconnaissance Orbiter

text: NASA ilmoitti 13. marraskuuta 2009 löytäneensä "merkittäviä määriä vettä" Kuusta analysoituaan LCROSSin törmäystä. 21. lokakuuta 2010 NASA ilmoitti törmäyskraatterin maaperän sisältäneen arviolta 5,6 prosenttia vesijäätä kokonaismassasta, mikä oli paljon oletettua enemmän.


title: Lunar Reconnaissance Orbiter

text: LRO sisältää kuusi mittalaitetta ja yhden teknologiademonstraation ("technology demonstration"):LRO:n korkearesoluutioinen kamera pystyy havaitsemaan suurimpia ihmisen Kuuhun jättämiä laitteita, ja tulee välittämään arviolta 70–100 teratavua kuvadataa. NASA tarjosi ennen lentoa tavallisille kansalaisille mahdollisuuden lisätä oman nimensä LRO:n mikropiiriin. 1,6 miljoona kansalaista tarttui tilaisuuteen.


title: Lunar Reconnaissance Orbiter

text:
LCROSS tutkii Kuun napa-alueen pysyvästi Auringon varjossa olevaa aluetta törmäyttämällä Atlas V -kantoraketin ylin rakettivaihe, 2000 kg:n Centaur-raketti Kuun etelänavan lähellä pysyvästi Auringon varjossa sijaitsevaan kraatteriin. NASA olettaa törmäysnopeuden olevan yli 9 000 km/h. LCROSS lentää muodostuneen törmäyspilven (katso myös avaruuspöly) läpi tutkien sen koostumusta ja törmää itse arviolta 4 minuutin päästä Centaurin törmäyksestä vajaan kahden mailin (3,2 km) päähän eri kohtaan kraatteria. Törmäys aiheuttaa arviolta 20 metriä leveän ja 4 metriä syvän kraatterin.Törmäyspilven spektroskopisen analyysin toivotaan vahvistavan aikaisempien Clementine- ja Lunar Prospector -kuuluotainten havainnot mahdollisesta vesijäästä pysyvästi auringonvarjossa sijaitsevilla alueilla. LCROSSin valmistaja on Northrop Grumman ja sitä hallinnoi "NASA Ames Research Center".
LCROSSin mittalaitteita ovat muun muassa näkyvän valon alueen ja infrapuna-alueen kamerat ja spektrometrit, fotometri ja tietojenkeruuyksikkö. Lennosta vastaavat tiedemiehet arvioivat että Centaurin aiheuttama törmäyspilvi saattaa erottua Maasta käsin 10–12 tuuman amatööriteleskoopeilla.


title: Lunar Reconnaissance Orbiter

text: Kumpaakin törmäystä tarkkailevat lisäksi Maassa olevat observatoriot ja ehkä myös jotkin kiertoradalla olevat avaruuslaitteet.


title: Lunar Reconnaissance Orbiter

text: LRO:n kustannukset ovat 504 miljoonaa Yhdysvaltain dollaria ja LCROSSin 79 miljoonaa Yhdysvaltain dollaria.


title: Ruusurintamedestäjä

text: Ruusurintamedestäjä ("Chalcomitra senegalensis") on laajalla alueella Saharan eteläpuolisessa Afrikassa tavattava medestäjiin kuuluva varpuslintu.


title: Ruusurintamedestäjä

text: Kooltaan ruusurintamedestäjä on noin 15 cm. Koiras on selästään, siivistään ja pyrstöstään täysin musta. Otsa ja kurkku ovat väriltään hohtavan vihreät ja koiraan rinta on kirkkaan punainen. Naaras on selästään oliivinruskea ja vatsastaan ruskeankirjava. Nuoret koiraat muistuttavat väritykseltään naarasta.


title: Ruusurintamedestäjä

text: Ruusurintamedestäjä on levinnyt hyvin laajalle. Lajia tavataan Senegalista ja siitä itään Namibiaan ja etelään Zimbabween ja Botswanaan sekä Transvaalin itäosiin ja Swazimaahan. Lajin elinympäristöä ovat erilaiset avoimet savannien puualueet. Kuivimpia alueita ruusurintamedestäjä välttelee. Laji tulee kohtalaisen hyvin toimeen myös muokatussa ympäristössä ja elää yleisesti myös puistoissa ja puutarhoissa.


title: Ruusurintamedestäjä

text: Ruusurintamedestäjien ravinto koostuu kasvien medestä, hyönteisistä ja hämähäkeistä. Laji voi ruokailla kukissa kolibrien tavoin lentämällä paikoillaan. Lisäksi se voi pyydystää hämähäkkejä suoraan niiden verkoista.


title: Jari Haverinen

text: Jari Haverinen (s. 22. tammikuuta 1972 Kuhmo) on entinen kajaanilainen pikajuoksija. Tietotekniikan insinööriksi vuonna 1997 valmistunut Haverinen työskentelee nykyisin ohjelmistosuunnittelijana ja harrastaa saabismia.


title: Jari Haverinen

text: Haverinen kuului Suomen kärkitason pikajuoksijoihin 1990-luvun alussa. Hän juoksi 18-vuotiaiden Suomen ennätyksen 10,66 vuonna 1990 sekä kaksi Kalevan kisojen pronssia sadalla metrillä vuosina 1990 ja 1993. Ennätykseksi jäi vuonna 1994 juostu 10,54.


title: Jari Haverinen

text: Haverinen valmentaa tytärtään Annika Haverista, joka on muun muassa edustanut Suomea alle 20-vuotiden EM-kilpailuissa..


title: Eddie Keizan

text: Eddie Keizan (12. syyskuuta 1944 Johannesburg – 21. toukokuuta 2016 Johannesburg) oli eteläafrikkalainen F1-kuljettaja. Hän osallistui kolmeen F1-osakilpailuun kausilla 1973–1975. Hän oli parhaimmillaan 13. vuoden 1975 Etelä-Afrikan GP:ssä.


title: Eddie Keizan

text: Keizan kilpaili saloon cars- ja urheiluautokilpailuissa ennen siirtymistään F5000-sarjaan, jossa hän voitti kansallisen mestaruuden. F1-uran jälkeen hän siirtyi Touring car -sarjaan ja keskittyi omaan yritykseensä, joka valmisti vanteita ja pyöriä.


title: Attribuointi

text: Attribuointi ( = omistaa jollekin) tarkoittaa taideteoksen tekijän päättelemistä tai olettamista silloin, kun tekijää ei varmasti tiedetä. Attribuointi tehdään esimerkiksi tyyliseikkojen ja materiaalitutkimuksen avulla tai taideteoksen ulkopuolisten tietojen, kuten esimerkiksi sopimusten, elämäkertatietojen tai signeerausten perusteella.


title: Attribuointi

text: Taideteoksen osoittaminen kuuluvaksi johonkin aikakauteen, maahan, koulukuntaan tai jonkin yksilön tuotantoon seuraa sen fyysisen, tyylillisen ja ikonografisten piirteiden analyysiä ja vertailua jo aikaisemmin kehittyneiden ryhmien kanssa (joihin pitäisi mielellään kuulua signeerattuja ja päivättyjä teoksia). Teoksen tekijyyden määrittely on vain yksi osa attribuointia. Analyysin pitäisi pystyä erottamaan ei vain ryhmän, vaan myös signeeratun teoksen niistä, joilla mestarin ote vaihtelee, kuten myös oppilaat, koulukunnan tai yleiset vaikutteet.


title: Attribuointi

text: Teos voidaan attribuoida erilaisten kriteerien mukaan. Dokumentaariset todisteet, kuten sopimukset voivat tuntua vakuuttavilta, mutta ne osoittavat käytännössä vain sen, että tietty taideteos oli vain olemassa, ei sitä, että kyseessä on dokumentoitu teos. Tavallisesti attribuointiin tarvitaan asiantuntijan taitoja, jotta todistetun tekijyyden omaavia ja epäilyksenalaisia teoksia voidaan verrata.


title: Attribuointi

text: Esimerkiksi Caravaggion useita teoksia on attribuoitu, jolloin teoksen tunnistetietojen yhteydessä saattavat olla englanninkieliset sanat "attrib.", "attributed to" tai "ascribed to". Teos, joka on ”attribuoitu jollekin” tai ”osoitettu jollekin” tarkoittaa sitä, että teos ei ole taiteilijan tekemä, siis se ei ole taiteilijan omin käsin signeeraama. Jos teoksessa on signeeraus, se ei ole tae siitä, että teos olisi sen nimisen taiteilijan tekemä. Ainoa turvallinen attribuointi on sellainen, jossa on teoksen täydellisesti dokumentoitu historia sen tekoajasta alkaen, ja tutkittava teos vastaa kaikilta yksityiskohdiltaan dokumentoituja todisteita.


title: Attribuointi

text: Teos, joka on nimetty ”jonkin työpajalle” on sellainen, joka on tehty taiteilijan kontrolloinnin alaisena. ”Koulukunta” kertoo aikalaisseuraajasta, mutta ei taiteilijan työpajasta. ”Piiri” viittaa siihen, että tekijän yhteys taiteilijaan on vähemmän kiinteä kuin ”koulukunnan”. ”Seuraaja” viittaa taiteilijan jäljittelijään. Mikään näistä ei kuitenkaan ole synonyymejä sanalle ”kopio”. Asiantuntijakielessä käytetään sanaa ”mukaan”, joka tarkoittaa kaikenlaisten kopioiden luokittelua, sellaisten joiden tarkoitus on pettää niihin, joiden tarkoituksena se ei ole.


title: Attribuutti

text: Attribuutti voi tarkoittaa seuraavia:


title: Loris Kessel

text: Loris Kessel (1. huhtikuuta 1950 Lugano, Sveitsi – 15. toukokuuta 2010 Montagnola, Sveitsi) oli sveitsiläinen F1-kuljettaja. Hän osallistui kuuteen F1-osakilpailuun kausilla 1976–1977. Hän oli parhaimmillaan kahdestoista Belgian GP:ssä 1976. Hän ajoi myös sarjan ulkopuolisissa kilpailuissa. Le Mansin 24 tunnin ajoissa vuonna 1993 Kessel sijoittui Porsche 962 -autolla C2-luokan kolmanneksi yhdessä Otto Altenbachin ja Jürgen Oppermannin kanssa.


title: Loris Kessel

text: Kilpauransa jälkeen Kessel johti Sveitsin Luganossa autoliikettä sekä omaa kilpailutiimiään, joka kilpaili Ferrari Challenge -sarjoissa ja FIA:n GT3 Euroopan mestaruussarjassa.


title: Makrillit

text: Makrillit (Scombridae) on ahvenkaloihin (Perciformes) kuuluva kalaheimo, jossa on monia tärkeitä ruokakaloja. Makrillien parhaat tuntomerkit ovat kaksi selkäevää ja eväkkeet.


title: Makrillit

text:
Lajeja on noin 50 viidessätoista suvussa.
Alaheimoon Gasterochismatinae kuuluu ainoastaan yksi laji.


title: Makrillit

text: Alaheimoon Scombrinae kuuluvat lajit:


title: Attribuutti (taidehistoria)

text: Attribuutti (, verbistä "attribuere" ’liittää johonkin, omistaa jollekin’) tai tunnuskuva on esine tai käsite, joka liitetään henkilön tai allegorisen käsitteen yhteyteen tämän tunnistamiseksi. Keskiajan taiteessa attribuutit olivat tärkeitä pyhimysten ja personifioitujen käsitteiden tuntomerkkeinä. Attribuutti eroaa symbolista siten, että sillä ei ole tavallisesti esineellisen merkityksen lisäksi vertauskuvallista merkitystä. Attribuutit ovat tärkeitä myös esimerkiksi muotokuvissa.


title: Attribuutti (taidehistoria)

text: Attribuutit ovat yleisiä uskonnollisessa taiteessa. Esimerkiksi Neitsyt Marian attribuutti saattaa olla valkea lilja, tai arkkienkeli Mikaelin haarniska, kuoleman viikate tai tiimalasi. Sama esine voi tilanteesta riippuen liittyä eri henkilöön ja samalla pyhimyksellä voi olla useita erilaisia attribuutteja. Keskiajan lopulla vakiintui tiukka attribuuttijärjestelmä.


title: Attribuutti (taidehistoria)

text: Uskonnollisten hahmojen lisäksi myös myyttisillä tai historiallisilla henkilöhahmoilla saattaa olla attribuutteja. Attribuutteja ovat Pyhän Pietarin avaimet, Pyhän Katariinan pyörä, Vulkanuksen alasin tai Kupidon jousi. Niitä voidaan käyttää emblemaattisesti – esimerkiksi Pyhä Katariina voidaan esittää nojaamassa pyörään – attribuutteja voidaan myös käyttää monimutkaisemmin, esimerkiksi siten, että attribuutti ottaa sen kuvaaman henkilön paikan, kuten leijona, joka voi esittää Pyhää Markusta. Tällaisissa tapauksissa attribuutti toimii symbolin tavoin.


title: Attribuutti (taidehistoria)

text: Taiteessa olevien attribuuttien, symbolien ja allegorioiden tutkimista kutsutaan ikonografiaksi.


title: Endokrinologia

text: Endokrinologia ( ”sisällä”, κρῑνω, ”erittää” ja λογία, "oppi") eli umpieritysoppi on tieteenala, joka tutkii umpieritysjärjestelmää, sen erittämiä hormoneja ja niihin liittyviä tauteja ja sairauksia. Endokrinologian harjoittajaa kutsutaan "endokrinologiksi".


title: Silmätautioppi

text: Silmätautioppi eli oftalmologia on lääketieteen osa-alue. Siihen kuuluu silmäsairauksien ennaltaehkäisyä ja hoitoa, silmäkirurgiaa sekä taittovirheiden hoitoa. Suomessa silmätautien erikoislääkäriksi eli silmälääkäriksi erikoistuvat lääkärit suorittavat noin viisi vuotta kestävän erikoistumiskoulutuksen, johon sisältyy harjoittelua ja teoriaopintoja.


title: Oravareitti

text: Oravareitti on kanoottireitti Juvan ja Sulkavan välillä. Se sopii perhemelontaan. Se on myös Suomen ensimmäinen biologisesti tutkittu, maastoon merkitty vesiluontopolku. Reitin pituus on noin 57 km. Muutamaa lukuun ottamatta kaikki kosket ovat vaikeusasteeltaan 1.


title: Broken, Beat & Scarred

text: Broken, Beat & Scarred on kuudes single Metallican albumilta "Death Magnetic". Se julkaistiin 3. huhtikuuta 2009. Kappaleesta on tehty myös Wayne Ishamin ohjaama musiikkivideo.


title: Broken, Beat & Scarred

text: ”Broken, Beat & Scarred” on "Death Magnetic" -albumin kolmas kappale ja yhtye on soittanut kappaleen suurin piirtein jokaisella World Magnetic -kiertueen keikalla.


title: Henry Bergström

text: Henry Bergström (s. 16. helmikuuta 1950) on entinen suomalainen jalkapalloilija.


title: Henry Bergström

text: Hyökkääjänä pelannut Bergström edusti Vasa IFK:ta 1968–1971, Vaasan Palloseuraa 1972–1973 ja 1975–1977, Kokkolan Palloveikkoja 1974 sekä IF Kraftia 1978–1981. mestaruussarjassa hän pelasi VPS:ssa ja KPV:ssa. Kaikkiaan Bergström pelasi viiden kauden aikana 100 pääsarjatason ottelua, joissa hän teki 36 maalia. Lisäksi hän viimeisteli neljän 1. divisioona -kauden aikana 62 maalia.


title: Henry Bergström

text: Maajoukkueessa Bergström pelasi vuosina 1971–1972 neljä maaottelua.


title: Säkkituoli

text: Säkkituoli on lepotuolina käytettävä iso muovirouhetäytteinen nahka- tai kangassäkki. Säkkituoli muotoutuu istujan vartalon mukaan istuimeksi.


title: Säkkituoli

text: Ensimmäisen säkkituolin suunnittelivat vuonna 1968 Zanottalle italialaiset Piero Gatti, Cesare Paolini ja Franco Teodoro. Heidän säkkituolinsa nimeltä Sacco tuli markkinoille vuonna 1969. Sacco on otettu New Yorkin Museum of Modern Artin kokoelmiin.


title: Säkkituoli

text: Säkkituolit saavuttivat suosion 1990-luvulla, jolloin niitä valmistettiin jo massatuotannossa. Päälliset oli tuolloin tehty vinyylistä ja täyte oli rakeista polyesteriä. Nykyään päällinen tehdään useimmiten nailonista tai nahasta ja täyte on arvokkaammissa säkkituoleissa erillisessä sisäpussissa. Sisäpussissa oleva täyte mahdollistaa säkkituolin helpomman puhtaanapidon ja päällisestä riippuen myös ulkokäytön.


title: Säkkituoli

text: Säkkituoleja löytyy nykyään paljon erilaisista kotitalouksista, toimistoista, hotellien auloista ja ravintoloista. Säkkituoleihin printataan myös paljon erilaisia kuvioita ja logoja.


title: Kuusjoki (täsmennyssivu)

text: Kuusjoki voi tarkoittaa seuraavia:


title: Pohjois-Häme

text: Pohjois-Häme on nimitys, jota on käytetty ainakin kahdessa eri maantieteellisessä merkityksessä: ensin historiallisen Hämeen maakunnan Jyväskylä-keskeisestä pohjoisosasta ja sitten Hämeen läänin Tampere-keskeisestä pohjoisosasta. Sittemmin käsitteen ovat sen kummassakin vanhassa merkityksessä suurelta osin korvanneet nimitykset Keski-Suomi ja Pirkanmaa, jotka olivat Pohjois-Hämettä yleisemmin käytettyjä jo 1960-luvulla. Käsitettä käytetään silti vielä joissakin yhteyksissä Pirkanmaan synonyyminä ja toisaalta paikallisesti yritysten ja yhteisöjen nimissä Pirkanmaan pohjoisosissa.


title: Pohjois-Häme

text: Varhaisin merkitys Pohjois-Hämeen käsitteelle on historiallisen Hämeen maakunnan Jyväskylä-keskeinen pohjoisosa eli nykyinen Keski-Suomi ja aiempi Vaasan läänin itäosa. Tässä merkityksessä nimitys yleistyi 1800-luvulta loppupuolelta alkaen, kun Jyväskylän kaupungista alkoi muodostua alueen keskus.


title: Pohjois-Häme

text: Myöhäisempi merkitys käsitteelle Pohjois-Häme oli Hämeen läänin Tampere-keskeinen pohjoisosa. Toinen nimitys samalle alueelle oli Pirkka-Häme. Tämä merkitys Pohjois-Hämeen käsitteelle yleistyi historiantutkija Viljo Rasilan mukaan vuoden 1906 eduskuntauudistuksen jälkeen Hämeen läänin pohjoisen vaalipiirin nimen innoittamana myös muilla elämänaloilla. Tällöin otettiin käyttöön muun muassa nimet Pohjois-Hämeen Nuorisoseurojen liitto (1907), Pohjois-Hämeen Hippos (1909) ja Pohjois-Hämeen suojeluskuntapiiri (1919). Sanomalehtien nimissä Pohjois-Häme on esiintynyt lyhytaikaisesti Jämsässä ja Tampereella 1930-luvulla sekä Mäntässä 1950-luvulla.


title: Pohjois-Häme

text: Kun suurin osa Hämeen läänin Tampere-keskeisestä pohjoisosasta oli Satakunnan historiallista maakuntaa, myös nimi Satakunta säilyi joidenkin järjestöjen nimissä, kuten esimerkiksi Hämeen-Satakunnan maanviljelysseura (1910) ja myöhemminkin samankantaista nimeä on käytetty esimerkiksi vuodesta 1972 järjestetyn Sata-Häme Soi -musiikkitapahtuman nimessä.


title: Pohjois-Häme

text: Sittemmin Tampereen vaikutusalueen käytetymmäksi nimitykseksi tuli kuitenkin Pirkanmaa. Tähän oli alkusysäyksenä etenkin historiantutkija Jalmari Jaakkolan vuonna 1924 julkaisema Pirkkalaisliikkeen synty -tutkimus ja sen vaikutuksesta syntynyt suoranainen pirkkalaisuuteen kohdistuva romantiikka, jota ilmentävät esimerkiksi Wäinö Aaltosen Tampereen Hämeensillan Pirkkalaispatsaat vuodelta 1929. Rinnakkaisena nimityksenä käsitteelle Pirkanmaa oli sen yleistymisen aikoihin käytössä myös Tammermaa, joka ei kuitenkaan yleistynyt samassa määrin ja oli 1960-luvulla enää varsin vähäisessä käytössä.


title: Pohjois-Häme

text: Jo 1960-luvulla Keski-Suomi oli vakiintunut Jyväskylän vaikutusalueen nimeksi ja myös Pirkanmaa Tampereen vaikutusalueen nimenä oli vakiintumassa. Tämä näkyy maantieteilijä Mauri Palomäen vuonna 1968 julkaisemassa Suomen kansakoulujen opettajille tehdyssä kyselytutkimuksessa, jonka vastauksissa Keski-Suomen mainitsi koulunsa sijaintipaikaksi 5,62 prosenttia kaikista vastaajista (homogeenisyysindeksi alueen sisällä 0,840) ja Pirkamaan 2,95 prosenttia (homogeenisyysindeksi alueen sisällä 0,400), mutta Pohjois-Hämeen vain 0,35 prosenttia siten, että käsitteen Pohjois-Häme esiintymät vastauksissa sijoittuivat Virtain–Mäntän–Jämsän–Kuhmoisten linjalle sekä satunnaisesti Keski-Suomeen. Vuonna 1980 maantieteilijä Kauko Mikkosen Vaasan läänissä ja siihen rajoittuvissa kunnissa tekemässä kyselyssä Pohjois-Häme esiintyi samaistumiskohteena Virroilla.


title: Pohjois-Häme

text: 2000-luvulla käsitettä Pohjois-Häme ovat käyttäneet nimissään koko Pirkanmaan alueella toimivista yhteisöistä esimerkiksi Pohjois-Hämeen Sairaanhoitajat ry, Suomen metsästäjäin liiton Pohjois-Hämeen piiri, Pohjois-Hämeen rauhanpuolustajat ry ja Pohjois-Hämeen kennelpiiri. Suppeammalla alueella nykyisen Pirkanmaan maakunnan pohjoisosissa toimivia yhteisöjä, joiden nimissä käsite esiintyy, ovat muiden muassa Mänttä-Vilppulassa, Ruovedellä, Virroilla, Jämsään kuuluvalla Kuorevedellä ja Ylöjärveen kuuluvassa Kurussa toimiva puhelinyhtiö Pohjois-Hämeen puhelin, jonka toimialueella ilmestyy myös Pohjois-Hämeen puhelinluettelo, Kurussa, Ruovedellä ja Virroilla toimiva Pohjois-Hämeen urheiluautoilijat ry, Virroilla, Mäntässä, Keuruulla, Ikaalisissa ja Parkanossa toimiva Pohjois-Hämeen OPKK sekä Virroilla ja Ruovedellä toimiva Pohjois-Hämeen moottorikelkkailijat ry . Näin käsite Pohjois-Häme esiintyy 2000-luvulla toisaalta Pirkanmaan harvemmin käytettynä synonyymina ja toisaalta paikallisessa käytössä Pirkanmaan pohjoisimmissa osissa toimivien yhteisöjen ja yritysten nimissä.


title: Anu Tuominen

text: Anu Tuominen (1961 Lemi) tekee taidetta, joka on palkintojen ja museonäyttelyiden kautta tullut tutuksi monelle sellaisellekin, joka ei seuraa nykytaidetta aktiivisesti. Tuominen sai Ars Fennica -palkinnon vuonna 2003. Hän valmistui Taideteollisesta korkeakoulusta vuonna 1992 ja Kuvataideakatemiasta vuonna 1995.


title: Anu Tuominen

text:
Anu Tuominen käyttää yksinkertaisia elementtejä, kuten mummolan emalimukeja, erivärisiä lankoja tai villatumppuja.
Teokset perustuvat usein mielleyhtymiin, jolloin sokeri on kuin lunta ja lanka tuntuu marjoilta tai mustikkamaidolta.


title: Anu Tuominen

text:
Teosten lähtökohtana on monesti visuaalinen idea, tai teoria kuten geometria tai värioppi. Lopputulos on silti muuta kuin teoriaa. Pienet lisäykset, virkkaus tai lajitteleminen ja yhdisteleminen saavat aikaan metamorfoosin kirpputorien arkisissa esineissä. Osansa vaikutuksessa on teosnimien sanaleikeillä.
Tuomisen teoksista on julkaistu useita kirjoja. "Kuvan sijamuotoja" -kirja (engl. "Thinkables") kuvailee teoksia tai ideoita ainoastaan sanallisesti, samaan tapaan kuin Yoko Onon "Grapefruit" -kirja, joka ilmestyi vuonna 1964.


title: Anu Tuominen

text: Tuominen on Kuvanveistäjäliiton ja Taidemaalariliiton jäsen.


title: Jussi Heikkinen (jääkiekkoilija)

text: Jussi Heikkinen (s. 29. maaliskuuta 1980 Vaasa) on suomalainen jääkiekkoilija.


title: Jussi Heikkinen (jääkiekkoilija)

text: Heikkinen on urallaan pelannut muun muassa Pelicansissa ja Porin Ässissä, itävaltalaisessa Innsbrucker EV:ssa sekä ruotsalaisissa IF Björklövenissä ja Nyköpings Hockeyssa.


title: Quaternary

text: Quaternary on Mötley Crüen seitsemäs studioalbumi, joka koostuu ennenjulkaisemattomista ja uusista kappaleista. Albumi julkaistiin vuonna 1994 ja sen on tuottanut Bob Rock, joka on tuottanut yhtyeen aiemmista studioalbumeista "Dr. Feelgoodin" (1989) ja "Mötley Crüen" (1994). Levyn kokonaiskesto on 18 minuuttia ja 55 sekuntia. Kappale ""Father"" kertoo Nikki Sixxin isästä, joka hylkäsi Nikkin perheen.


title: Harold J. Leavitt

text: Harold ”Hal” Jack Leavitt (14. tammikuuta 1922 Lynn, Massachusetts – 8. joulukuuta 2007 Pasadena, Kalifornia) oli yhdysvaltalainen organisaatiotieteilijä ja professori, joka tunnetaan erityisesti työstään yritysten päätöksenteon, päätöksentekodynamiikan ja johtamispsykologian alalta.


title: Harold J. Leavitt

text: Harold Jack Leavitt oli Joseph ja May Leavittin 11-lapsisen perheen kuopus. Hän suoritti kandidaattitutkinnon () Harvard Collegessa, maisteritutkinnon Brown Universityssa, sekä tohtoritutkinnon MIT:ssa.


title: Harold J. Leavitt

text: Leavitt aloitti tutkimuksensa käyttäytymisen merkityksestä organisaation menestykseen jo tohtoriopintojensa aikana MIT:ssa 1940-luvulla. Noihin aikoihin organisaatiotutkijat keskittyivät enimmäkseen numerotietoihin menestyksen mittarina ja ihmisten käyttäytymistä tutkittiin puolestaan lähinnä rottien avulla. Leavitt oli professori Douglas McGregorin teoria Y -tutkimusryhmän ensimmäinen tohtoriopiskelija ja hänen työnsä tuli olemaan merkittävässä osassa humanistisen johtamisajattelun kehittymisessä.


title: Harold J. Leavitt

text: Stanfordin yliopistosta tuli Leavittin pääasiallinen työpaikka hänen uransa loppuun saakka. Hän siirtyi Stanfordiin vuonna 1966 Carnegie Mellonista. Tätä ennen hän oli aloittanut akateemisen uransa Chicagon yliopistossa sekä työskennellyt myös Rensselaer Polytechnic Institutessa.


title: Harold J. Leavitt

text: Leavitt julkaisi lukuisia kirjoja ja tieteellisiä artikkeleita sekä toimitti kokoomateoksia. Hänen tuotantonsa käsitteli johdonmukaisesti ihmisten suhdetta työhön, ihmisten välisiä suhteita työssä, ryhmiä ja ryhmätyötä ja niiden merkitystä organisaatioissa. Hänen tavoitteenaan oli ymmärtää ja parantaa organisaatioita, jotta niistä tulisi enemmän yksilönvapautta tarjoavia mielekkäitä työympäristöjä, mikä edelleen vaikuttaisi organisaatioiden menestymiseen kokonaisuutena.


title: Harold J. Leavitt

text: Alkuaikojen työssään Leavitt tutki ihmisten käyttäytymistä organisaatioissa. Hänen pääargumenttinsa keskittyi yrityksen menestymisen arviointiin ihmismäisillä mittareilla numeeristen mittareiden ohella. Hänen kuuluisa kirjansa nimeltä "Managerial Psychology" julkaistiin 1958. Se oli ensimmäisiä organisaatiokäyttäytymisen teoksia, josta tulikin kauppakorkeakoulujen perusopintomateriaalia. Kirjasta on julkaistu viisi painosta ja se on käännetty 18 kielelle. Kirjassa Leavitt toteaa, että yksinkertaisessa päätöksenteossa hyvin organisoitu ja rakenteistettu kommunikaatiojärjestelmä on tehokkain, jotta asiat tulevat tehdyksi. Moninmutkaisiin päätöksiin puolestaan tarvitaan vapaampaa kommunikointia.


title: Harold J. Leavitt

text: Vuonna 1999 Leavitt julkaisi yhdessä vaimonsa, professori Jean Lipman-Blumenin kanssa teoksen "Hot Groups", jossa he totesivat tehokkaiden ryhmien auttavan yksittäisiä työntekijöitä menestymään ja edelleen muodostamaan tehokkaita organisaatioita. "Kuuma ryhmä" on asiaansa uskovien työntekijöiden muodostama enemmän tai vähemmän virallinen ryhmä, jolla on yhteinen tavoite ja joka on sitoutunut heitä motivoivaan, jännittävään ja haasteelliseen tavoitteeseen. Kirjaa on käännetty kuudelle kielelle ja "the Association of American Publishers" valitsi sen parhaaksi liiketalouskirjaksi Yhdysvalloissa samana vuonna.


title: Harold J. Leavitt

text: Läpi koko uransa Leavitt pohti hierarkioiden merkitystä organisaatioissa. Hänen mukaansa hierarkiarakenteet auttavat luomaan hyviä työpaikkoja ja suorituskykyisiä työntekijöitä. Kirjassaan "Top Down" vuodelta 2005 Leavitt väittää, että uudet organisaatiot eivät ole entisiä matalampia rakenteiltaan päinvastaisista väitteistä huolimatta, vaan että niissä on vain otettu käyttöön uudentyyppisiä hierarkioita. Toisaalta Leavitt toteaa hierarkioiden varjopuolena olevan epä-älyllisen riippuvuuden, epäluottamuksen, konfliktien, imartelukulttuurin, reviiriajattelun ja kommunikaatiokatkosten lisääntymisen, mitkä vaivaavat hänen mukaansa jokaista isoa organisaatiota. Varjopuolista huolimatta hierarkiat ovat hänen mukaansa välttämättömiä monimutkaisten asioiden aikaansaamiseksi ja monimutkaisten ongelmien ratkaisemiseksi.Leavitt oli naimisissa kahdesti. Hänen ensimmäinen vaimonsa Gloria Rosenthal Leavitt kuoli 1985, minkä jälkeen hän avioitui organisaatiotieteiden professori Jean Lipman-Blumenin kanssa. Hänen tyttärensä Emily on sosiaalityöntekijä, poika John Leavitt on antropologian professori Montrealissa, ja poika David Leavitt on kirjailija.


title: Harold J. Leavitt

text: Leavitt tunnettiin lämpimänä ja älyllisesti uteliaana persoonana. Hän oli myös tunnettu makean ruoan, erityisesti makeiden jälkiruokien, ystävä.


title: Mårten Hagström

text: Mårten Hans Hagström (s. 27. huhtikuuta 1971) on ruotsalainen kitaristi, parhaiten tunnettu ruotsalaisen thrash metal -yhtye Meshuggahin rytmikitaristina. Hän myös kirjoittaa ja sanoittaa noin kolmanneksen yhtyeen kappaleista ja laulaa taustoja. Hagström liittyi yhtyeeseen vuonna 1992 ensimmäisen albumin julkaisun jälkeen, kun laulaja Jens Kidman jättäytyi rytmikitaristin tehtävästä.


title: Mårten Hagström

text: Hagström käyttää toisen kitaristi Fredrik Thordendalin tavoin Ibanezin ja Nevbornin 7- ja 8-kielisiä kitaroita.


title: Peugeot 908

text: Peugeot 908 on Peugeot Sportin vuonna 2011 esitelty LMP1-luokan kilpa-auto.


title: Peugeot 908

text: Kaudella 2011 autolla kilpailtiin Intercontinental Le Mans Cup -sarjassa. Autoilla voitettiin kaikkiaan viisi osakilpailua. Talli saavutti kaudella yhteensä 211 pistettä, ja sijoittui luokkansa ensimmäiseksi.


title: Peugeot 908

text: Kaudella 2012 autolla oli tarkoitus osallistua FIA World Endurance Championship -sarjaan. 18. tammikuuta 2012 Peugeot ilmoitti lopettavansa kilpailemisen taloudellisiin syihin vedoten.


title: The Final Riot!

text: The Final Riot! on yhdysvaltalaisen pop-punk-yhtye Paramoren toinen livealbumi, joka julkaistiin vuonna 2008. Albumi on myynyt yli 500 000 kappaleen verran, joten se on saanut Recording Industry Association of American Gold-sertifikaatin. Livealbumi sisältää keikan Yhdysvaltojen Chicagosta, Gongress Theatressa. Albumi sisältää myös "40 Days of Riot"-dokumentin ja on ensimmäinen Paramore-julkaisu yhtyeen rytmikitaristi Taylor Yorkin kanssa.


title: The Final Riot!

text: Albumi debytoi Suomen virallisen listan sijalla 31.


title: Koulunkäyntiavustaja

text: Koulunkäyntiavustaja tukee ja ohjaa eri-ikäisiä ja kulttuuritaustaltaan erilaisia ihmisiä niissä toiminnoissa, joissa he eivät kehitysvaiheensa, vammansa tai sosiaalisen tilanteensa vuoksi selviydy itse. Hän tuntee apuvälineitä ja laitteita ja osaa käyttää ja huoltaa niitä. Lisäksi koulunkäyntiavustaja suunnittelee, toteuttaa ja arvioi oppimistilanteiden ohjaamista. Koulunkäyntiavustaja voi työskennellä päivähoidon, koulujen ja vapaa-ajan toimintojen palveluksessa. Ammattiin on olemassa "koulunkäyntiavustajan ammattitutkinto" sekä "koulunkäyntiavustajan erikoisammattitutkinto", joista jälkimmäinen antaa valmiudet tehdä työtä vaativimmissa tehtävissä.


title: Sähkö- ja teleurakoitsijaliitto

text: Sähkö- ja teleurakoitsijaliitto STUL ry on sähköisen talotekniikan alalla toimivien yritysten liitto. Liiton tarkoituksena on parantaa jäsenyritysten edellytyksiä teknisesti tasokkaaseen, vastuulliseen ja kannattavaan toimintaan. Erityisesti toiminnassa painotetaan sähkö- ja työturvallisuutta. Toiminta tähtää sähkö-, tele- ja turvajärjestelmien käytettävyyden, tuottavuuden ja energiatehokkuuden parantamiseen.


title: Sähkö- ja teleurakoitsijaliitto

text: STUL aloitti toimintansa vuonna 1933 nimellä Sähköliikkeiden liitto r.y. 1971 nimeksi tuli Suomen Sähköurakoitsijaliitto ry. Nykyinen nimi otettiin käyttöön 1996.


title: Sähkö- ja teleurakoitsijaliitto

text: STUL-konserniin kuuluvat Sähkö- ja teleurakoitsijaliitto STUL ry, Sähköinfo Oy, Henkilö- ja Yritysarviointi Seti Oy ja Kiinteistö Oy Leppävaaran Sähkötalo. Liiton ja sen yhtiöiden palveluksessa on yhteensä vajaat 50 henkilöä. Liiton toimipaikka sijaitsee Espoon Leppävaarassa.


title: Sähkö- ja teleurakoitsijaliitto

text: Sähkö- ja teleurakoitsijaliittoon kuuluu varsinaisina jäseninä noin 2000 sähkö-, tele- ja verkostourakointiyritystä. Liittoon kuuluu myös yhteistoimintajäseniä, jäsenjärjestöjä ja tiedotussopimuksen tehneitä oppilaitoksia. STUL ry ei ole Elinkeinoelämän keskusliiton jäsen.


title: Edunsaaja

text: Edunsaaja on henkilö, joka oikeustoimeen, kuten esimerkiksi sopimukseen, perustuen saa tietyn taloudellisen tai muun edun, vaikkei olisikaan sopimuspuolena. Jos edunsaaja ei ole sopimuspuolena, on kyseessä sopimus kolmannen hyväksi. Tällaiset sopimukset ovat yleisiä vakuutusten, varsinkin henkivakuutuksen yhteydessä, jolloin vakuutuksenottaja on tahtonut vakuutussumman ja suoritukset maksettavaksi edunsaajalle kuolemansa jälkeen. Tällainen maksu ei kuulu kuolinpesään.


title: Johannes Askolin

text: Johannes Askolin (11. marraskuuta 1843 Pornainen – 13. maaliskuuta 1912 Porvoo) oli Porvoossa vaikuttanut kauppias, tehtailija ja kauppaneuvos. Hän aloitti uransa puotipoikana kauppias Henrik Vilhelm Hjorthin kauppahuoneessa. Askolin toimi laivanvarustajana, puutavarakauppiaana, lahjoittajana sekä kunnallismiehenä. Hän omisti useita sahalaitoksia ja kartanoita.


title: Johannes Askolin

text: Johannes Askolin oli sepän poika Pornaisista. Perheeseen kuuluivat äiti Anna, vanhemmat sisaret Sina ja Fredrika sekä pikkuveli Emanuel. Johanneksen isä Johan Askolin kuoli pojan ollessa 10-vuotias, isoisä oli kuollut kolme vuotta tätä ennen. Hän sai 15-vuotiaana paikan puotipoikana Porvoossa, Hjorthin kauppahuoneessa. Omistajan Henrik Hjorthin lisäksi kauppahuoneen liikeasioita hoitivat hänen isoveljensä Theodor ja sisar Flora. Nuorin sisar Märtha oli avioitunut, eikä ollut kauppahuoneen palveluksessa. Johannes opiskeli viisi vuotta kauppiaaksi Hjorthin opastuksella ja ajan salliessa kirjoista Floran avustamana. Vuonna 1862 Theodor kuoli, ja lokakuussa 1864 kuoli myös kauppahuoneen omistaja Henrik Hjorth. Tammikuussa 1865 Hjortin kauppahuone siirtyi Johannes Askolinin nimiin. Syyskuussa samana vuonna Flora (synt. 1826) ja Johannes vihittiin.


title: Johannes Askolin

text: Maaseudun väellä oli kovat ajat mm. katovuosien vuoksi Askolinin alkaessa hoitaa Hjorthin kauppaliikettä itsenäisesti. Askolin kehotti isäntiä viljelemään Porvoon seudulla hyvin menestyvää kauraa sekä tekemään tukkipuista lankkuja, koska järeälle sahatavaralle oli vientimarkkinoita. Johannes osti kauran ja lankut ja myi isännille tavaroita, joita maataloudessa tarvittiin. Vientitoiminnan edistämiseksi Askolin osti vuonna 1865 osuuksia valtamerialus Vellamosta porvoolaisten liikemiesten August Eklöfin ja Leonard Simolinin kanssa. Suuret alukset olivat talven merillä ja palasivat keväällä kotisatamiinsa. Näin Askolin sai tuotettua ulkomailta myytävää kauppaansa. Askolinilla oli vuosina 1865–1875 osittaisia tai kokonaisia osakkuuksia purjealuksissa. Vuonna 1888 hän jätti purjealukset kokonaan ja siirtyi käyttämään tehokkaampia höyrylaivoja. Hänellä oli osakkuuksia kaikissa neljässä Porvoon seudun höyrylaivaosakeyhtiössä.


title: Johannes Askolin

text: Lankkutavaran vientikauppa oli kannattavaa, ja Askolin hankki osakkuuksia maakuntien pieniin sahoihin. Samalla Askolin sahautti omat tukkinsa edullisesti. Askolin perusti rakenteeltaan helposti siirrettävän sahalaitoksen, joka siirrettiin toiselle paikkakunnalle, kun edellisellä oli metsävarat hyödynnetty. Vuonna 1874 Askolin keskittyi pelkästään puutavarakauppaan ja muutti uusiin liiketiloihin. Askolin kiersi eri pitäjissä ostamassa tukkipuita, sopien kaadoista ja kuljetuksista ja maksaen kaupoista käsirahaa ja ennakkoa. Askolinin kaupantekotapaan kuului myös lainojen myöntäminen isännille puustoa vastaan, jolloin tukit olivat takaisinmaksuvälineinä. Askolinin toimintaketjussa omat sahat tuottivat puuta vientiin omissa aluksissa, kaupanteon hoiti oma vientiliike ja oma tuontiliike toi paluumatkalla myytävää omille tukku- ja vähittäisliikkeille. Piensahoista Askolin siirtyi vähitellen suursahoihin. Vuonna 1884 Askolin perusti ensimmäisen suursahan merenrannalle Koskenkylään ja sitten toisen Pernajan Isnäsiin.


title: Johannes Askolin

text: Puutavarakaupoista kertyvän rahan Askolin sijoitti maa- ja metsäomaisuuteen. Samalla Askolin hankki omistukseensa lukuisia kartanoita tavoitteenaan tehokas maanviljely ja karjanhoito. Hän toteutti uudistus- ja perusparannustoimia ja laati kokonaisvaltaisia viljelyssuunnitelmia. Omat meijerit ja jauhomyllyt pyörivät omien sähkölaitosten voimalla. Oman tiilitehtaan tuotanto käytettiin lähes kokonaan omaan rakennustoimintaan. Tiloihin ja kartanoihin kuuluivat muun muassa Koskenkylän kartano, Greggbölen kartano, Isnäsin ja Gislarbölen kartanot Pernajassa, Myrskylän kartano Myrskylässä, Rutumin kartano Lapinjärvellä, Kankaan kartano Orimattilassa, Pirlaxin kartano ja Essvikin tilayhdistelmä Porvoossa sekä kartanoihin liittyviä tiloja ja tilayhdistelmiä.


title: Johannes Askolin

text: Forsbyn kartanon tuhoutuneen päärakennuksen paikalle hän rakennutti linnan Malmgårdin kartanon innoittamana. Linnaa ryhtyi suunnittelemaan arkkitehti John Settergren, jolle Askolin asetti vaatimuksen, että linnassa tulee olla ainakin yksi torni. Rakennustyöt aloitettiin 1906, ja jugend-tyylinen 3-kerroksinen kivilinna valmistui 1908. Puistoon rakennettiin myös keilarata paviljonkeineen. Linna tunnetaan nimillä Koskenkylän kartano tai Forsby gård.


title: Johannes Askolin

text: Johannes Askolin valittiin Porvoon ensimmäiseen kaupunginvaltuustoon vuonna 1874, ja hän jatkoi toimessa yhtäjaksoisesti 34 vuotta, vuoteen 1908 saakka. Hän toimi taksoituslautakunnan jäsenenä, rahatoimikamarin puheenjohtajana (nykyisin vastaa kaupunginhallituksen puheenjohtajan asemaa) sekä erilaisten liikelaitosten luottamustehtävissä. Jotkut vaikutusvaltaiset henkilöt pitivät Askolinia rahakamarin puheenjohtajaksi liian sivistymättömänä ja suoraviivaisena, ja Askolinin 60-vuotispäivien jälkeen hänet korvattiin heti varapuheenjohtaja Gustaf Söderströmillä.


title: Johannes Askolin

text: Askolin perusti vuonna 1906 sekä Koskenkylän että Isnäsin kansakoulut, palkkasi niihin opettajat ja kustansi kouluruokailun. Hän piti myös huolen äitinsä ja sisartensa toimeentulosta näiden kuolemaan saakka. Hän antoi lahjoituksia mm. porvoolaiselle Suomen ensimmäiselle kansanopistolle, Porvoon kaupungin historian kirjoitustyöhön ja Näsinmäen hautausmaan siunauskappeliin, Porvoon kaupunginkirjaston laajentamiseen ja Myrskylän kunnalle vähävaraisten auttamiseksi. Pornaisten kunnalle hän antoi summan, jonka korkotuloista tuli käyttää varoja lämpimään kouluateriaan varattomien vanhempien lapsille. Askolinin testamentti sisälsi lahjoituskirjoja Keuhkotaudin Vastustamisyhdistykselle parantolan rakentamiseksi Porvooseen ja sen korkorahastoksi.


title: Johannes Askolin

text: Askolin auttoi aatelistoon kuuluneita naapureitaan sortovuosina. Vuonna 1903 hän osti Ruotsiin maanpakoon joutuvalta kreivi Gustaf Filip Creutzilta Malmgårdin kartanon 750 000 kultamarkalla luvaten myydä kartanon samaan hintaan, jos kreivi pystyy palaamaan takaisin. Toinen naapuri, Sarvilahden kartanon isäntä Viktor Magnus von Born, sai valtavan 80 000 markan sakkorangaistuksen sekä karkotusmääräyksen Keski-Venäjälle. Sakon ulosotto aiottiin suorittaa kauppaamalla von Bornin karja yleisessä karjahuutokaupassa, jonne saapui mm. pietarilaisia teuraskarjan ostajia. Kun ensimmäinen lehmä tuotiin navetasta pihalle, karjaisi huutokappameklari: ”Mitä tarjotaan?” Tähän Askolin vastasi: ”80 000 markkaa. Viekää lehmä takaisin Bornin navettaan!”


title: Johannes Askolin

text: Johannes Askolin solmi kolme avioliittoa. Vuonna 1865 solmittu ensimmäinen avioliitto Flora Emerentia Hjorthin (s. 15. tammikuuta 1826) kanssa oli tiettävästi onnellinen. He saivat kaksi lasta. Vuonna 1866 syntyi poika Johannes Vilhelm eli "Janne". Vuonna 1868 syntyi tytär Märtha Johanna, joka menehtyi vauvana. Flora-vaimo kuoli heinäkuussa 1877 vain 51-vuotiaana. Äidin ja Jannen välit olivat olleet lämpimät. Isän kanssa suhde oli jäänyt etäiseksi, kun tämä keskittyi liiketoimiin. Äidin kuolema järkytti poikaa ja hänen terveytensä heikkeni. Jannesta tuli sairastelusta huolimatta ylioppilas vuonna 1886. Isä toivoi pojasta liikkeensä jatkajaa, mutta Jannea kiinnosti upseerin ura. Terveys ei kuitenkaan kestänyt sotilaselämää, ja hänet siirrettiin reserviin. Janne ryhtyi kohentamaan kuntoaan pyöräilen, mutta kuoli sydänkohtaukseen pyöräretkellään vuonna 1897.


title: Johannes Askolin

text: Askolin solmi toisen avioliittonsa tammikuussa 1879. Toinen vaimo oli vaasalainen kaunotar Berta Johansson (s. 25. helmikuuta 1856). Pari sai vuonna 1881 pojan, joka kuoli alle vuoden ikäisenä. Berta oli tuhlaavainen ja vietti juhlia aviomiehen hoitaessa liiketoimiaan. Talvella 1883 Berta Askolin palvelusväen mukaan karkasi venäläisen upseerin kanssa Venäjälle, eikä koskaan palannut. Johannes Askolin anoi erivapautta uuteen avioliittoon, kun viranomaisasiat oli selvitetty.


title: Johannes Askolin

text:
Askolin avioitui kolmannen vaimonsa, porvoolaisen Rosa Vilhelmina Nykoppin (s. 11. maaliskuuta 1856) kanssa vuonna 1883. Rosa oli Askolinin ensimmäisen vaimon Flora Hjorthin Märta-sisaren tytär. Vuonna 1880 leskeksi jääneellä Rosalla oli aiemmasta avioliitosta poika Nils Oskar Osvald (s. 1875) sekä tytär Ella Rosa Sofia (s. 1876). Pariskunnalle syntyi vuonna 1890 tytär Maini Johanna Vilhelmina, jota vanhemmat hemmottelivat. Perheeseen kuului myös Rosan äiti, Märta Langén o.s. Hjorth. Askolin halusi adoptoida Rosan vanhemmat lapset. Nils Oskar ei suostunut adoptioon, eikä halunnut siirtyä Askolinin liikkeen palvelukseen. Hän oli juopottelevainen ja kuoli 28-vuotiaana vuonna 1903. Ellasta tuli Askolinin adoptiotytär vuonna 1900, mutta hän kuoli vuonna 1909.
Johannes Askolin menehtyi vuonna 1912 aivohalvaukseen. Rosa Askolin eli vain noin vuoden miehensä kuoleman jälkeen. Askolinin ainoa perijä oli hänen tyttärensä Maini Askolin. Perheen hautamonumentin Porvoon Näsin hautausmaalle suunnitteli kuvanveistäjä Walter Runeberg.


title: Vindikaatio

text: Vindikaatio (, torjuminen < "vindicā're", vaatia) tarkoittaa laajasti ymmärrettynä esineen palauttamista haltijalta takaisin sen omistajalle. Prosessioikeudessa sitä käytetään omistajan kannemuotojen yhteydessä (esimerkiksi saannonmoitekanne) ja esineoikeudessa se tavallisesti liittyy dynaamiseen suojaan. Esineoikeudessa syntyy vaihdantakollisio, kun esineen luovuttaja ei ole omistanut esinettä ja esineen oikea omistaja vaatii sitä itselleen. Jos oikea omistaja voittaa jutun, on jutussa noudatettu vindikaatioperiaatetta ja omistajalla on ollut vindikaatio-oikeus. Jos esine jää luovutuksensaajalle, on kyseessä ekstinktio hänen hyväkseen.


title: Vindikaatio

text: Vindikaatio-oikeudesta joudutaan päättämään, kun harkitaan saantosuojan ja nautintasuojan edellytyksiä. Vindikaatioperiaate väistyy usein esimerkiksi irtaimien esineiden ja arvopaperien luovutuksen yhteydessä, sillä niiden yhteydessä vilpittömän mielen suoja menee varsin pitkälle. Vindikaatio on ensisijainen keino oikeudettomien varallisuuden siirtojen korjauksiin ja edunpalautus on siihen nähden toissijainen keino.


title: Jesse Anttila

text: Jesse Mikko Santeri Anttila (s. 21. kesäkuuta 1994 Oulu) on suomalainen autourheilija, joka kilpailee GT4 European Series sarjassa Nova Race srl tiimin kalustolla kaudella 2014.


title: Jesse Anttila

text: Anttila aloitti karting-uransa vuonna 2000 Cadet-luokan autolla ja osallistui ensimmäiseen kilpailuunsa samana vuonna.


title: Jesse Anttila

text: Ennen kartingia Anttila ehti harrastaa muun muassa jalkapalloilua, lumilautailua, jääkiekkoa sekä moottoriurheilua cross-mopolla. Kartingiin Anttila tutustuikin mopoharrastuksensa kautta, sillä eräänä ajokertana kempeleläinen pääsi kokeilemaan kilpa-autoa läheisellä karting-leirillä. Kokeilusta innostuneena Anttilat ostivat oman käytetyn Cadet-luokan karting-auton vuonna 2000.


title: Jesse Anttila

text: Ensimmäisen kokeilunsa jälkeen Anttila kilpaili ensimmäistä kertaa karting-autolla jo viikon päästä alueellisissa leirikisoissa vain kuusivuotiaana.


title: Jesse Anttila

text: Sittemmin Anttila on kilpaillut yhteensä yhdeksän vuotta eri karting-luokissa alueellisella, kansallisella sekä kansainvälisellä tasolla.


title: Jesse Anttila

text: Kaksi ensimmäistä kilpakauttaan vuosina 2000–2001 Anttila kilpaili Cadet-luokassa. Vuodesta 2002 vuoteen 2003 kilpaura jatkui Pikku-Mini-luokassa, jossa Anttila saavutti Pohjois-Suomen aluemestaruuden jälkimmäisenä vuonna. Uran seuraava etappi oli Mini-luokassa, jossa saavutettiin yksi Pohjois-Suomen aluemestaruus. Mini-luokkien jälkeen edessä oli nousu Raket-tasolle, jossa vuonna 2006 Anttila kruunattiin jälleen Pohjois-Suomen aluemestariksi. Ennen siirtymistään KF3-luokkaan Anttila ehti kilpailla vielä ICA Junior -sarjassa.


title: Jesse Anttila

text: Kaudesta 2007 lähtien Jesse Anttila kilpaili Kohtala Sports -kilpatallin väreissä. Kohtala Sports toimii italialaisen Haase-runkotehtaan ja VKR-moottoritehtaan tehdastallina.


title: Jesse Anttila

text: Kohtala Sportsin riveissä Anttila voitti kaudella 2008 KF3-luokan Suomen mestaruuden. Menestys jatkui myös kansainvälisissä kilpailuissa, kun Anttila sijoittui Monaco Kart Cupissa hienosti viidenneksi sekä WSK-sarjassa 10. sijalle. Kauteen mahtui myös Porin kevätpäräyksen voitto.


title: Jesse Anttila

text: Karting-urallaan Anttila on valittu myös vuosina 2007 ja 2008 oman kotiseuransa OFK-125 menestyneimmäksi kuljettajaksi.


title: Jesse Anttila

text: Kaudella 2009 Jesse Anttilan oli tarkoitus jatkaa karting-uraansa vielä ainakin vuodella Kohtala Sports -tiimin kalustolla. Anttilan mieli kuitenkin muuttui epäonnistuneen EM-finaalin myötä ja kempeleläinen päätti lopettaa karting-uransa. Edessä oli siirtyminen formulaluokkiin vasta 14-vuotiaana.


title: Jesse Anttila

text: Aloitusluokakseen pikkuformuloissa Anttila valitsi Formula Ford –luokan, josta on vuosien saatossa noussut moottoriurheilun kirkkaimmalle huipulle useita tähtinimiä. Ayrton Sennan, Michael Schumacherin, Mika Häkkisen ja Mika Salon kaltaiset nimet ovat Anttilan tapaan siirtyneet karttingista suoraan Formula Ford –luokkiin.


title: Jesse Anttila

text: Tallikseen Anttila valitsi maskulaisen Reima Södermanin luotsaaman Team Södermanin. Tallin kautta on vuosien saatossa siirtyneet korkeampiin luokkaan sellaisetkin kilpa-autoilulahjakkuudet kuin Mika Salo, Markus Niemelä ja Valle Mäkelä.


title: Jesse Anttila

text: Hyppäys ei kuitenkaan ollut itsestäänselvyys, sillä Formula Fordien SM-sarja on Suomessa rajoitettu alle 15-vuotiailta. Ajonäytteen ja AKK:n erityisluvan turvin Anttila sai kuitenkin ajoluvan SM-kauden toiseen kilpailuun Alastaron moottoriradalla.


title: Jesse Anttila

text: Kaudesta 2009 lähtien Jesse Anttila on kuulunut Autourheilun Kansallisen Keskusliiton AKK:n autourheilijoille tarkoitettuun valmennusryhmään. Valmennustoiminnan tarkoituksena on turvata suomalaisen autourheilun menestyksen perinteet, ja varmistaa, että kansainvälisestä kilpamenestyksestä saadaan nauttia myös tulevaisuudessa. AKK:n valmennusryhmä tarjoaa mahdollisuuden kokonaisvaltaiseen kehittymiseen autourheilijana .


title: Jesse Anttila

text: Kaudella 2010 Jesse Anttila kilpailee Ison-Britannian Formula Ford -sarjassa Fluid Motorsportin tallissa . Fluid Motorsport on Van Diemen -kilpa-automerkin tehdastalli. Sarjaan sisältyy kymmenen kisaviikonloppua Isossa-Britanniassa ja Alankomaissa.


title: Jesse Anttila

text: Ennen kauden alkua Anttila testasi talven aikana yhteensä kymmenen testipäivää Ison-Britannian radoilla. Sarjan ensimmäisissä yhteisissä testeissä Snettertonissa Anttila oli nopein jättäen taakseen muun muassa ennakkosuosikki Josh Hillin , joka on F1-mestareiden Damon Hillin poika ja Graham Hillin pojanpoika.


title: Jesse Anttila

text: Kaudella 2011 Jesse Anttila vaihtoi tallia Ison-Britannian Formula Ford -sarjan sisällä . Toisella kilpailukaudellaan Anttila siirtyi Ray Sport -tiimiin, joka on samalla Ray-kilpa-automerkin tehdastalli.


title: Jesse Anttila

text: Kauden 2011 alussa Anttila saavutti menestystä perinteikkäällä Silverstonen radalla ollen viides kauden toisessa osakilpailussa. Menestys jatkui toukokuussa Snettertonin radalla, jossa Anttila sijoittui yhdeksännessä osakilpailussa niin ikään viidenneksi. Kauden alkupuoliskolla kempeleläinen ylsi lähimmäksi palkintopallia kesäkuussa, kun Anttila sijoittui hienosti neljänneksi Brands Hatchin radalla.


title: Jesse Anttila

text: Kaudella 2012 Jesse kilpaili kotimaisessa FinRace sarjassa voittaen Formula Fordin Suomen Juniorimestaruuden. Kauden jokaisessa kilpailussa Anttila oli kolmen parhaan joukossa ajaen useita paalupaikka-aikoja sekä kilpailuiden nopeimpia kierroksia.


title: Jesse Anttila

text: Kaudella 2013 Anttila kilpaili jälleen Englannissa Protyre Formula Renault-sarjassa.


title: Jesse Anttila

text: Kaudelle 2014 Anttilalla oli suunnitelmat pitkällä jatkaa Englannissa formulaluokissa. Alkukeväästä kuitenkin yhteensattumien summana Anttila päätyi testaamaan GT4-luokan kilpa-autoa Italiaan. Hyvin menneiden testien pohjalta Italialaistalli Nova Race srl kiinnostui nuoresta suomalaiskuljettajasta ja tarjosi Anttilalle mahdollisuutta ajaa tallin Ginetta G50-autolla Euroopan sarjan. Kausi alkaa Misanossa 10.-11. toukokuuta.


title: Jesse Anttila

text: Jesse Anttila asuu vanhempiensa, Jyrkin ja Tiinan, sekä sisarensa Hennan kanssa Kempeleessä. Anttila valmistui syksyllä 2013 autonasentajaksi Oulunseudun ammattiopistossa Kempeleen yksikössä.


title: Jesse Anttila

text: Vapaa-ajalla Anttila harrastaa salibandya, laskettelua sekä kuntosalilla käyntiä.


title: Unstoppable

text: Unstoppable on Marikon debyyttialbumin "Fabulous Tonight" ensimmäinen single. Kappale julkaistiin ensimmäisenä Marikon Myspace-sivustolla helmikuussa 2008. Digitaaliseen myyntiin se tuli 10. maaliskuuta 2008 ja nousi ensimmäisellä listaviikollaan Latauslistan toiseksi myydyimmäksi kappaleeksi. "Unstoppable" oli listalla 15 viikkoa.


title: Unstoppable

text: 1980-luvulta vaikutteita saaneen kappaleen on tehnyt Pauli Rantasalmi, Tatu Ferchen ja Mariko itse. Kappaleen on tuottanut Pauli Rantasalmi.


title: Unstoppable

text: Kappaleen musiikkivideo julkaistiin huhtikuussa 2008.


title: Pohjanpitäjänlahti

text: Pohjanpitäjänlahti eli Pohjanlahti () on 15 kilometriä pitkä merenlahti, joka halkaisee Raaseporin kaupungin alueen Länsi-Uudellamaalla eteläisessä Suomessa. Murroslaaksossa kulkeva kapea lahti muistuttaa paljon vuonoa. Lahden leveys vaihtelee välillä 1–4 km.


title: Pohjanpitäjänlahti

text: Pohjanpitäjänlahti ulottuu Pohjan keskustasta Fiskarin- ja Mustionjoelta Tammisaaren läpi Suomenlahteen. Lahtea rajaavat Hankoniemi ja Lohjanharju. Pohjanpitäjänlahti on Uudenmaan tärkein Natura 2000 -projektin murtovesialue. Veden suolapitoisuus muuttuu lahden pohjukasta merelle tultaessa miltei nollasta 0,6 %:iin.


title: Pohjanpitäjänlahti

text: Lahti on murtovesiallas, jonka vesi vaihtuu noin kerran vuodessa. Sen keskisyvyys on 9 m. Lahden pohja nousee meren suunnasta kohti Tammisaarta, jonka kohdalla on kynnys, jossa veden syvyys on 7 m. Sen jälkeen Pohjan suuntaan on 40 metriä syvä Sällvikin syvänne, jossa vesi seisoo harppauskerroksen alla.


title: Pohjanpitäjänlahti

text: Lahden tila on erittäin huono, ja sen pohjasta on häviämässä elämä. Tammisaaren kynnystä on suunnitellaan ruopattavaksi väylän syventämiseksi, jotta laivat pääsisivät Pohjankurun satamaan. Ruoppaus vaikuttaisi ympäristöön ympäristöarvion mukaan haitallisesti ja heikentäisi suojeluarvoja sekä aiheuttaisi lisäkuormitusta. Lahden ekosysteemi olisi vaarassa.


title: Menlo Park

text: Menlo Park on yhdysvaltalainen kaupunki, joka sijaitsee Kalifornian osavaltion San Mateon piirikunnassa, joka on osa San Franciscon Bay Areaa. Menlo Park sijaitsee teknologiayritysten keskittymänä tunnetun Piilaakson tuntumassa, johon se joissakin tapauksissa lasketaan itsekin kuuluvaksi. Asukasluku oli 30 785 vuoden väestönlaskennassa. Keskimääräiseltä tulotasoltaan kaupunki on Yhdysvaltain varakkaimpia.


title: Menlo Park

text: Menlo Parkin Sand Hill Road on venture capital -pääomasijoitusyhtiöiden mekka. Lähes kaikilla merkittävillä alan toimijoilla on joko pääkonttori tai muu toimisto sen varrella. Menlo Parkissa sijaitsee myös Stanfordin yliopiston operoima kiihdytinlaboratorio SLAC National Accelerator Laboratory.


title: Paulina Gaitán

text: Paulina Gaitán (s. 19. helmikuuta 1992) on meksikolainen näyttelijä. Hän aloitti näyttelemisen kotimaassaan 9-vuotiaana, ja elokuvadebyyttinsä hän teki vuonna 2004.


title: Anders Auvinen

text: Anders Auvinen (31. tammikuuta 1843 Kitee – 7. lokakuuta 1915 Savonlinna) oli suomalainen Savonlinnassa vaikuttanut kauppias, laivanvarustaja, sahanomistaja ja kauppaneuvos.


title: Anders Auvinen

text: Auvisen vanhemmat olivat maanviljelijä Heikki Auvinen ja Katri Havukainen. Koska kotitila oli liian pieni tarjoamaan elantoa, Anders lähti 16-vuotiaana syyskuussa 1859 liikeapulaiseksi Savonlinnaan kauppias Ivan Abramoffin palvelukseen. Auvinen palveli liikeapulaisena 14 vuotta ensin Abramoffin ja vuodesta 1863 Stepan Schataloffin liikkeessä. Hän kävi myös lyhyen kauppakoulukurssin 1870 Turussa.


title: Anders Auvinen

text: Auvinen sai 1873 porvarinoikeudet Savonlinnan maistraatilta ja 10. huhtikuuta 1873 hän avasi oman liikkeensä Juhlevskyn talossa. Vuonna 1876 Auvinen rakensi oman talon Olavinkadun varrelle ja siirsi liikkeensä sinne. Auvinen harjoitti sekä tukku- että vähittäiskauppaa ja hänen liikkeellään oli neljä sivumyymälää maaseudulla. Vuonna 1887 hän osti Punkaharjun Putikossa sijainneen vanhan vesisahan. Hän perusti Putikkoon uudenaikaisen höyrysahan ja perusti Putikkoon aikaa myöten myös laivatelakan, höyrymyllyn, tervapolttimon, meijerin, rinkelileipomon sekä vähittäiskaupan. Auvinen toimi myös Savonlinnan Höyrylaiva Oy:n toimitusjohtajana ja hän oli osakkaana useissa paikallisissa yrityksissä. Auvinen oli Savonlinnan kaupunginvaltuuston jäsenenä neljään otteeseen vuosien 1875–1901 välillä. Hän sai kauppaneuvoksen arvon 1907.


title: Anders Auvinen

text: Vuonna 1894 Auvinen ryhtyi laivanvarustajaksi. Hänen aluksensa kuljettivat rahtia erityisesti Savonlinnan ja Pietarin välillä. Vuonna 1910 Auvinen muodosti omistuksistaan "And. Auvinen Osakeyhtiö" -nimisen yhtiön. Anders Auvisen kuoltua yhtiön johdossa toimivat hänen poikansa kauppaneuvos Johan Aleksander Auvinen, johtaja Viktor Edvard Auvinen (1876–1936) ja agronomi Yrjö Heikki Auvinen (1884–1935).


title: Anders Auvinen

text: Anders Auvinen oli naimisissa vuodesta 1873 kauppias Stepan Schataloffin tyttären Olga Schataloffin kanssa. Heillä oli kymmenen lasta.


title: Kodifikaatio

text: Kodifikaatio (Lat. codex: puunrunko; puutauluista koottu kirja) on koonnos, jossa voimassa olevat lain säännökset on lainsäädäntötoimin järjestetty yhtenäiseksi kirjaksi. Eli koontaminen on hajallaan ja eri lähteissä olevan normiston yhdenmukaistamista yhdeksi kokoelmaksi, koodeksiksi eli koonnokseksi. Kodifioinnin avulla voidaan yhdentää oikeudenkäyttöä ja hallintokäytäntöä.


title: Kodifikaatio

text: Eri maissa eri aikoina säädettyjä lain kodifikaatioita ovat olleet esimerkiksi:


title: Johan Aleksander Auvinen

text: Johan Aleksander Auvinen (11. heinäkuuta 1875 Savonlinna – 24. syyskuuta 1950) oli suomalainen Savonlinnassa asunut kauppaneuvos ja "And. Auvinen Oy":n toimitusjohtaja.


title: Johan Aleksander Auvinen

text: Auvinen kävi neljä luokkaa reaalilyseota, suoritti Kuopion kauppakoulun 1893–1896 sekä työskenteli sitten Lyypekissä Piehl & Fehlingin konttorissa opiskellen samalla Lyypekin kauppakoulussa. Palattuaan Suomeen hän oli aluksi työssä Häkli, Lallukka ja Kumppanin liikkeessä Viipurissa 1897 ja teki sitten opintomatkan Venäjälle.


title: Johan Aleksander Auvinen

text: Auvinen oli toiminimi And. Auvisen prokuristina 1898–1910 ja vuonna 1910 muodostetun And. Auvinen Oy:n toimitusjohtajana 1910–1950. Hän oli myös Savonlinnan höyrylaiva Oy:n toimitusjohtajana 1900–1907 ja Saimaan höyrylaiva Oy:n toimitusjohtajana 1909–1916. Auvinen oli Keskuskauppakamarin jäsen 1920–1925, PYP:n hallintoneuvoston jäsen 1927–1943 ja Suomen sahanomistajain yhdistyksen hallituksen jäsen 1924–1941. Hän sai kauppaneuvoksen arvon 1926.


title: Johan Aleksander Auvinen

text: Auvinen kuului Savonlinnan kaupunginvaltuustoon 1907–1911, 1913–1918, 1923–1925 sekä 1929–1930.


title: Johan Aleksander Auvinen

text: Auvisen vanhemmat olivat kauppaneuvos Anders Auvinen ja Olga Schataloff. Hän oli naimisissa vuodesta 1901 runoilijanakin tunnetun kansakoulunopettaja Helmi Katarina Roosin kanssa. Johan Aleksander Auvinen on haudattu Talvisalon hautausmaalle Savonlinnaan.


title: Hentokiurunkannus

text: Hentokiurunkannus ("Corydalis intermedia", syn. "C. fabacea") on Euroopassa tavattava, emäkkikasvien heimoon kuuluva monivuotinen lehtokasvi. Suomessa laji on alueellisesti uhanalainen, ja se on rauhoitettu entisten Oulun ja Lapin läänien alueella. Hentokiurunkannus on myrkyllinen.


title: Hentokiurunkannus

text: Monivuotinen hentokiurunkannus kasvaa 10–15 senttimetriä korkeaksi. Kasvin juuri on mukulallinen. Nimensä mukaisesti kasvi on hento. Lehdet ovat kerrannaisia. Kukinto on lyhyt terttu, ja siinä on korkeintaan 8 kukkaa. Kukkien tukilehdet ovat lähes kukan kokoisia ja väriltään vihreitä. Muodoltaan ne ovat ehyitä, vastapuikeita ja tylpähköjä. Teriö on noin 15 mm pitkä, kannus on pitkä ja kapea. Kukat ovat väriltään himmeän purppuranpuaisia ja muuttuvat kukinnan aikana sinisimmiksi. Hentokiurunkannus kukkii Suomessa toukokuussa. Hedelmänä on litteä, puikean suikea kota, joka on kolme kertaa peränsä pituinen. Kasvin siemeniä levittävät muurahaiset.


title: Hentokiurunkannus

text: Hentokiurunkannus on piilotalvehtiva geofyytti, jonka kasvu alkaa keväällä juurien pieniin täyteismukuloihin edellisenä kasvukautena kerätyn energiavaraston avulla. Kasvi kuihtuu pian kukinnan ja siemenien kehittymisen jälkeen ja kesän yli säilyy ainoastaan juurimukula.


title: Hentokiurunkannus

text: Muista kiurunkannuksista hentokiurunkannus muistuttaa melko paljon pystykiurunkannusta ("C. solida"). Pystykiurunkannus on kuitenkin tanakampi, sillä on kukkia 10–20 kappaletta ja sen kukkien tukilehdet ovat liuskakärkisiä. Se ei myöskään ole niin vaatelias kasvupaikan suhteen kuin hentokiurunkannus.


title: Hentokiurunkannus

text: Hentokiurunkannus voi risteytyä pystykiurunkannuksen ja nuokkukiurunkannuksen kanssa.


title: Hentokiurunkannus

text: Hentokiurunkannusta tavataan lähinnä Keski-, Itä- ja Pohjois-Euroopassa. Sen levinneisyysalue ulottuu Alpeilta ja Saksasta itään Ukrainaan ja Länsi-Venäjälle. Pohjoisessa lajia tavataan Fennoskandiassa Pohjois-Norjaan saakka, etelässä levinneisyysalue ulottuu Etelä-Italiaan. Suomessa lajia tavataan runsaimmin Ahvenanmaalla ja Saaristomeren alueella sekä Lounais-Suomen, Uudenmaan ja Etelä-Hämeen lehdoissa. Muualla maassa laji on harvinainen. Pohjoisin tunnettu kasvupaikka on Etelä-Lapissa.


title: Hentokiurunkannus

text: Hentokiurunkannus on vaatelias lehtoniittyjen ja lehtojen kasvi, joka suosii erityisesti pähkinäpensaslehtoja. Lajin kasvupaikkoja uhkaa paikoitellen kuusettuminen ja sen myötä liiallinen varjostuminen.


title: Alfred Jacobsson

text: Johan Alfred Jacobsson (27. lokakuuta 1841 Turku – 15. helmikuuta 1931) oli suomalainen puutavara-alan liikemies, lahjoittaja ja kauppaneuvos.


title: Alfred Jacobsson

text: Jacobssonin vanhemmat olivat kauppalaivuri Johan Jacobsson ja Charlotta Albertina Myhrberg. Hän kävi yläalkeiskoulun ja kauppakoulun sekä teki vielä vuonna 1870 opintomatkan Englantiin, Ranskaan ja Saksaan. Jacobsson perusti 1870 oman puutavaraliikkeen Turkuun. Hän toimi vuodesta 1881 "Akaan Höyrysaha Oy":n toimitusjohtajana ja vuodesta 1888 "Vartsalan Höyrysaha Oy":n toimitusjohtajana. Jacobsson oli Kemi Oy:n johtokunnan jäsen, Merivakuutus Oy Tritonin johtokunnan puheenjohtaja, Turun Osakepankin hallintoneuvoston jäsen sekä Åbo Akademin hallituksen jäsen.


title: Alfred Jacobsson

text: Jacobsson osallistui säätyvaltiopäiville porvarissäädyn jäsenenä 1899. Hän oli Turun kaupunginvaltuuston jäsen 1879–1903 ja rahatoimikamarin jäsen 1885–1890. Jacobsson toimi lisäksi Ruotsin varakonsulina Turussa 1890–1918. Hän lahjoitti biologisen museon Turun kaupungille 1902–1906 sekä teki lukuisia lahjoituksia Åbo Akademille. Jacobssonin kodin irtaimistosta on muodostettu Ett Hem -niminen kotimuseo empiretyyliseen puupientaloon Turun Piispankadulla.


title: Alfred Jacobsson

text: Alfred Jacobsson oli naimisissa vuodesta 1877 Helene Kumlinin kanssa.


title: Summorum Pontificum

text: Summorum pontificium on paavi Benedictus XVI:n 7. heinäkuuta 2007 julkaisema apostolinen kirjoitus motu proprio, jossa hän helpotti tridentiinisen messun viettämistä katolisessa kirkossa. Motu proprio astui voimaan 14. heinäkuuta 2007.


title: Summorum Pontificum

text: Motu proprio on saanut nimensä alkusanoistaan "Summorum Pontificum cura". Samalla lauseella paavi Pius XII luonnehti julkaisemassaan liturgisissä käsikirjoissa edeltäjiensä pyrkimyksiä kirkon liturgisen elämäns uudistamiseksi. Lausetta on sen jälkeen käytetty Rooman kirkon liturgisten käsikirjojen johdantona.